Η διατροφή σας... στο ντιβάνι! | Vita.gr\nΔιατροφή 17 Οκτωβρίου 2008 | 13:56 | Μαρία Παπαδοδημητράκη\nΗ διατροφή σας… στο ντιβάνι!\nΔιαφορετική «στρατηγική» διατροφής πρέπει να ακολουθήσει ένας κυριαρχικός τύπος και άλλη κάποιος που είναι ανασφαλής. Ανακαλύψτε τον τύπο σας, διαγνώστε τα ατού και τις αδυναμίες σας και αποφύγετε τις… τρικλοποδιές που σας βάζει ο… εαυτός σας\nΣτην προσπάθεια να χάσουμε τα περιττά κιλά, η ψυχολογική μας κατάσταση παίζει σημαντικό ρόλο, γι’ αυτό και η υποστήριξη που δεχόμαστε από τους γύρω μας είναι απαραίτητη για να φτάσουμε στο ιδανικό μας βάρος. Μπορεί αυτό να το γνωρίζετε ήδη, ωστόσο τι θα λέγατε αν καταφέρνατε με τη βοήθεια των ειδικών να αποκωδικοποιήσετε τις διατροφικές σας συνήθειες, να ανακαλύψετε τα πιο συχνά διατροφικά σας λάθη και να ξεπεράσετε τις διατροφικές παγίδες που καθημερινά συναντάτε; Δείτε, λοιπόν, ποιος τύπος συμπεριφοράς πλησιάζει περισσότερο στο δικό σας, αν και δεν είναι απαραίτητο να ανήκετε μόνο σε έναν. Βέβαια, όσα ακολουθούν αποτελούν ένα σύντομο οδηγό για να καταλάβετε τι κάνετε λάθος και να πάρετε μια πρώτη ιδέα για το πώς μπορεί να σας βοηθήσει ο ειδικός που θα επισκεφτείτε, καθώς κάθε περίπτωση είναι μοναδική και απαιτεί διαφορετική προσέγγιση.\nO τύπος «Σε πόσο χρόνο θα τα χάσω;»\nΚύριο χαρακτηριστικό: Είστε κυριαρχικοί.\nΕπιπλέον στοιχεία: Παίρνετε γρήγορες αποφάσεις, είστε ανταγωνιστικοί, θέλετε άμεσα αποτελέσματα, σας αρέσει η εξουσία και είστε σε θέση να ελέγχετε τις αντιξοότητες.\nΗ παγίδα: Αυτό που γενικά αλλά και διατροφικά σάς αποσυντονίζει είναι το ότι είστε διαρκώς αγχωμένοι. Συνήθως, δουλεύετε πολλές ώρες και η ανταγωνιστική σας φύση έχει ως αποτέλεσμα να σκέφτεστε τη δουλειά ακόμη κι όταν βρίσκεστε στο σπίτι. Το φαγητό αποτελεί για εσάς βασικό μέσο αποφόρτισης.\nΗ πρόταση: Κατ’ αρχάς, προσπαθήστε να χαλαρώσετε και μην κουβαλάτε τα θέματα της δουλειάς στο σπίτι. Προτιμήστε την κατανάλωση σκληρών τροφών, δύσκολων στο μάσημα, όπως καρότα, παξιμάδι αντί ψωμί, μπριζόλα αντί μπιφτέκι, σκληρά τυριά (γραβιέρα, κεφαλοτύρι) αντί για μαλακά (φέτα, κασέρι), για να εκτονώνεστε μέσω της μάσησης.\nO τύπος «Το παίρνω στην πλάκα»\nΚύριο χαρακτηριστικό: Είστε αυθόρμητοι και κοινωνικοί.\nΕπιπλέον στοιχεία: Έχετε αυξημένες κοινωνικές υποχρεώσεις, είστε σίγουροι για τον εαυτό σας και θέλετε να γίνεστε αρεστοί στους γύρω σας.\nΗ παγίδα: Το γεγονός ότι βγαίνετε συχνά έχει ως αποτέλεσμα να τρώτε πολλές φορές εκτός σπιτιού και συνήθως επηρεάζεστε από ό,τι τρώνε οι γύρω σας. Επίσης, καταναλώνετε το πρώτο πράγμα που βρίσκετε μπροστά σας και μπορεί να φάτε ό,τι σας κάνει κέφι, χωρίς να προβληματιστείτε με τις θερμίδες του, ούτε και με την ώρα που το καταναλώνετε. Τρώτε π.χ. κρέπες με τυριά, αλλαντικά και κρέμα γάλακτος λίγο πριν πέσετε για ύπνο.\nΗ πρόταση: Τακτοποιήστε τα ντουλάπια της κουζίνας και το ψυγείο σας, έτσι ώστε να βρίσκετε εύκολα τις πιο ελαφριές και υγιεινές επιλογές και δυσκολότερα πατατάκια, μπισκότα, κρουασάν. Μπορείτε, μάλιστα, να προετοιμάζετε από την προηγούμενη τα γεύματά σας ή να φυλάσσετε στο ψυγείο κομμένα φρούτα και λαχανικά, για να μην ψάχνετε «πρόχειρο» φαγητό. Όταν βρίσκεστε έξω, προσπαθήστε να μην τρώτε τα πάντα, αλλά να περιορίζετε τις επιλογές σας σε λίγα πιάτα. Αποδεχτείτε το γεγονός ότι τρώτε έξω, φροντίστε ωστόσο οι επιλογές σας να είναι όσο γίνεται πιο ισορροπημένες. Προσπαθήστε, τέλος, να μην αγοράζετε τροφές όπως τα αλμυρά σνακ, στις οποίες είστε επιρρεπείς.\nO τύπος «Τα κάνω όλα με το μυαλό»\nΚύριο χαρακτηριστικό: Είστε παραδοσιακοί και η ιδιοσυγκρασία σας χαρακτηρίζεται από σταθερότητα. Επιπλέον στοιχεία: Έχετε μεγάλη υπομονή, αλλά ταυτόχρονα είστε άτομα ανασφαλή. Σκέφτεστε πολύ, αλλά υστερείτε στην πράξη. Ωστόσο, η κατηγορία αυτή είναι συμπληρωματική και όσοι βρίσκετε χαρακτηριστικά σας σε αυτήν, ανήκετε ταυτόχρονα και σε κάποια άλλη.\nΗ παγίδα: Η ανασφάλεια και η έλλειψη συμπαράστασης σας «μπλοκάρουν». Έχετε ιδιαίτερη αδυναμία στα γλυκά, τα οποία τρώτε κυρίως όταν είστε στενοχωρημένοι. Μια εξήγηση είναι ότι, μέσω των μαλακών αυτών τροφών (παγωτά, πάστες), επιστρέφετε προσωρινά στην παιδική σας ηλικία, κατά την οποία ήμασταν πιο ανέμελοι.\nΗ πρόταση: Καθώς είστε άνθρωποι της σκέψης, αρχίστε να σκέφτεστε πότε έχετε πραγματικά ανάγκη να καταναλώσετε κάτι. Μασήστε μια τσίχλα για να αποφορτιστείτε συναισθηματικά και φροντίστε να μην έχετε διαθέσιμα γλυκά στο σπίτι. Αν πάλι θέλετε κάτι γλυκό, προτιμήστε γιαούρτι με μέλι, ζελέ ή κάποιο ελαφρύ γλυκό.\nO τύπος «Έφαγα 10 γρ. παραπάνω, πειράζει;»\nΚύριο χαρακτηριστικό: Είστε προσεκτικοί και συνεπείς.\nΕπιπλέον στοιχεία: Ιδιαίτερα σχολαστικοί, δίνετε μεγάλη σημασία στις λεπτομέρειες. Είστε διπλωμάτες και συγκεντρώνετε την προσοχή σας μόνο στα σημεία που σας ενδιαφέρουν. Στο χώρο της εργασίας, έχετε το θάρρος να εκφράζετε την άποψή σας για θέματα που σας ενδιαφέρουν, ακόμη κι αν αυτό δεν σας κάνει πιο δημοφιλείς.\nΗ παγίδα: Γενικότερα, σας χαρακτηρίζει η έλλειψη συντονισμού, ενώ «κολλάτε» στις λεπτομέρειες και καθυστερείτε να δράσετε.\nΗ πρόταση: Απασχοληθείτε με άλλα πράγματα, όπως οι δουλειές του σπιτιού ή το διάβασμα. Ελέγξτε το τσιμπολόγημα, κυρίως αμυλούχων τροφίμων (π.χ. το ψωμί), και αποφύγετε την κατανάλωσή σνακ την ώρα που εργάζεστε. ●


Σεμινάριο: Τεχνικές συνέντευξης σε ανήλικα θύματα κακοποίησης | Semifind.gr\nΗ Ελένη Τσάνταλη είναι απόφοιτος του Τμήματος Ψυχολογίας του Πανεπιστημίου Κρήτης και κατέχει άδεια ασκήσεως επαγγέλματος Ψυχολόγου. Το μεταπτυχιακό της δίπλωμα έχει τίτλο «Στρατηγικές Αναπτυξιακής κι Εφηβικής Υγείας» (Ιατρική Σχολή Αθηνών, ΕΚΠΑ). Παράλληλα, έχει εκπαιδευτεί σε Δεξιότητες Συμβουλευτικής από το Πανεπιστήμιο Αιγαίου και στον Επαγγελματικό Προσανατολισμό από το Πανεπιστήμιο Πειραιώς. Ολοκλήρωσε εκπαίδευση έξι μηνών στην Παιδοψυχιατρική κλινική του Γ.Ν. Παίδων «Πεντέλης» πάνω στις ψυχοσωματικές εκδηλώσεις παιδιών κι εφήβων. Επιπλέον, διαθέτει πιστοποιημένη εκπαίδευση στην Ελληνική Kλίμακα Αξιολόγησης της ΔΕΠ-Υ, στo τεστ νοημοσύνης WISC-III, στις μεθόδους παρέμβασης στον αυτισμό PECS και TEACCH και στην αξιολόγηση και αποκατάσταση ειδικών μαθησιακών δυσκολιών. Τέλος, έχει πιστοποιηθεί στη γραφή Braille από το Κέντρο Εκπαίδευσης και Αποκατάστασης Τυφλών. Η ψυχοθεραπευτική της εκπαίδευση είναι πάνω στην Βραχεία Εντατική και Δυναμική Ψυχοθεραπεία και στη Γνωσιακή Συμπεριφορική Ψυχοθεραπεία από το Ιατρικό Ψυχοθεραπευτικό Κέντρο. Πραγματοποίησε την πρακτική της άσκηση στο Κέντρο Ψυχικής Υγείας Ρεθύμνου. Έχει εργαστεί εθελοντικά στο σύλλογο γονέων και κηδεμόνων ΑΜΕΑ «Το Εργαστήρι-Λίλιαν Βουδούρη» και στο Γ.Ν. Παίδων «Αγία Σοφία» ενώ έχει συνεργαστεί επαγγελματικά με μονάδες φροντίδας ηλικιωμένων, με κέντρα ειδικών θεραπειών, φροντιστήρια μέσης εκπαίδευσης και κέντρα δια βίου μάθησης. Διαθέτει ιδιωτικό γραφείο στο Περιστέρι και είναι επιστημονική συνεργάτης του κέντρου σεμιναρίων Katalinαs life events. Ως προς την ερευνητική της δραστηριότητα έχει εκπονήσει έρευνες που έχουν παρουσιαστεί σε ελληνικά και διεθνή συνέδρια αναπτυξιακής ψυχολογίας και ψυχολογικής έρευνας με βασικό θέμα απτικές και βλεμματικές αλληλεπιδράσεις μεταξύ γονέων και βρεφών.\n1.\tΟρισμός της κακοποίησης\n2.\tΝομικό πλαίσιο\n3.\tΤι είναι η δικανική συνέντευξη;\n4.\tΗλικιακοί περιορισμοί\n5.\tΤεχνικές εξέτασης (είδη ερωτήσεων, ειδικά εργαλεία)\n6.\tΑληθείς και ψευδείς μαρτυρίες\n7.\tΤι πρέπει να πει και τι πρέπει να αποφύγει ο εξεταστής;\n8.\tΕιδικές περιπτώσεις\n9.\tΤι ακολουθεί μετά τη συνέντευξη;\nΗμερομηνίες & ώρες διεξαγωγής: Σάββατο 29 Ιανουαρίου 2022, 13:00 – 15:00


Αχτσιόγλου: 8,5 δισ. τα προσωρινά και 3 δισ. τα μόνιμα μέτρα του ΣΥΡΙΖΑ - Press Publica | Δημοσιογραφία για το δημόσιο συμφέρον\nΑρχική Οικονομία Ελλάδα Αχτσιόγλου: 8,5 δισ. τα προσωρινά και 3 δισ. τα μόνιμα μέτρα του...\nΣτις προτάσεις του ΣΥΡΙΖΑ για την άμεση στήριξη εργαζομένων, νοικοκυριών και επιχειρήσεων αλλά και για τη μόνιμη ενίσχυση της οικονομίας αναφέρθηκε η Έφη Αχτσιόγλου σε συνέντευξή της στον ρ/σ “Realfm 97,8”.\nΠροηγούμενο άρθροΠέτσας: Ο κ. Τσίπρας από ανεύθυνος θέλησε να γίνει και επικίνδυνος\nΕπόμενο άρθροΡοσάνα Ροσάντα: Πέθανε η «Μεγάλη Κυρία» της Ιταλικής Αριστεράς


Μαύρη τσάντα ώμου BET123-L14 < Γυναικείες Τσάντες Ώμου | MIGATO\nΜαύρη τσάντα ώμου BET123-L14\nΜαύρη τσάντα ώμου. Η πρόσοψη διακοσμείται με αλυσίδα. Διαθέτει αποσπώμενο / ρυθμιζόμενο λουράκι ώμου. Η επένδυση είναι γκρί υφασμάτινη και έχει εσωτερικές θήκες. Ασφαλίζει με μεταλλικό διακόπτη.


SKU: SAW-1010 Availability:\t Κατόπιν παραγγελίας. Στείλτε μας email και θα σας ενημερώσουμε για τον χρόνο παράδοσης.\nΟπτικός σωλήνας Bresser N 152/760 Messier.\nΟ συνδυασμός μεγάλου ανοίγματος και μικρού εστιακού μήκους προκαθορίζει το MESSIER AR-152S για την παρατήρηση εκτεταμένων ουράνιων αντικειμένων. Παρατηρήστε το γνωστό σφαιρικό σμήνος M13 στον αστερισμό του Ηρακλή: χιλιάδες ακανόνιστα αστέρια στέκονται μπροστά στο φόντο του μαύρου ουρανού σαν λαμπερά διαμάντια. Χρησιμοποιώντας φίλτρα νεφελωμάτων μπορείτε να παρατηρήσετε το Νεφέλωμα της Βόρειας Αμερικής και όλα τα άλλα ουράνια αντικείμενα που ο Charles Messier ανέφερε το 1781. Η σχεδίαση του MESSIER AR-152S συνδυάζει εξαιρετική φορητότητα, υψηλή συγκέντρωση φωτός και χαμηλό βάρος για ένα τηλεσκόπιο αυτού του διαμετρήματος.\nΚιάλια Eschenbach Club 10x25 B\nΚιάλια Meade 8x32 Wilderness


gardenguide2021-07-22T14:20:56+03:00July 22, 2021|ΗΜΕΡΟΛΟΓΙΟ ΕΡΓΑΣΙΩΝ|0 Comments\nΤι λουλούδια και λαχανικά σπέρνουμε τον Αύγουστο – ημερολόγιο λαχανόκηπου\nΟ σοφός λαός λέει “Του φρονίμου τα παιδιά πριν πεινάσουν μαγειρεύουν”! Από την άλλη ο Αύγουστος είναι κατεξοχήν ο μήνας των καλοκαιρινών διακοπών που σε αρκετούς προσφέρει τον ελεύθερο χρόνο, που στερούνται τους υπόλοιπους μήνες.\nΓια όσους ασχολούνται με το λαχανόκηπο, τον Αύγουστο ήδη απολαμβάνουν τους καρπούς των καλοκαιρινών λαχανικών. Ντομάτες, πιπεριές, μελιτζάνες αλλά και αγγούρια, κολοκυθάκια, φασολάκια κ.λ.π. έχουν την τιμητική τους.\nΛαχανικά που σπέρνουμε τον Αύγουστο\nΤον Αύγουστο λοιπόν, στην καρδιά του καλοκαιριού και λίγο πριν την προετοιμασία του λαχανόκηπου για τα φθινοπωρινά λαχανικά είναι η κατάλληλη στιγμή για να σπείρουμε:\nΚρεμμυδάκι χλωρό: Η σπορά γίνεται σε σπορείο ή δίσκους σποράς. Τα νεαρά φυτά μεταφυτεύονται στο έδαφος ή τη γλάστρα όταν αποκτήσουν τέσσερα με πέντε φυλλαράκια (μετά από δύο περίπου μήνες).\nΚαρότο: Οι όψιμες ποικιλίες καρότου σπέρνονται από τον Αύγουστο μέχρι τέλος Οκτωβρίου. Η σπορά γίνεται κατευθείαν στο έδαφος σε γραμμές που απέχουν μεταξύ τους 5-6 εκατοστά. Όταν τα σπορόφυτα αποκτήσουν 3-4 φύλλα γίνεται αραίωση των φυτών ώστε τα φυτά που θα παραμείνουν σε κάθε γραμμή να έχουν απόσταση περίπου 20 εκατοστά. Αντίστοιχα γίνεται και η σπορά σε φυτοδοχείο.\nΣέσκουλο: Το καλοκαίρι η σπορά γίνεται κατευθείαν στο χώμα σε βάθος 3 εκατοστά περίπου. Οι γραμμές της σποράς πρέπει να απέχουν μεταξύ τους 40 εκατοστά και τα φυτά που θα αναπτυχθούν σε κάθε γραμμή πρέπει να έχουν απόσταση 25 εκατοστά. Η συγκομιδή στο σέσκουλο γίνεται σταδιακά αφού συγκομίζονται κάθε φορά μόνο τα φύλλα που έχουν αναπτυχθεί πλήρως.\nΜπρόκολο: Τον Αύγουστο και τον Σεπτέμβριο σπέρνονται τα μπρόκολα που θα συγκομιστούν την άνοιξη. Η σπορά μπορεί να γίνει σε σπορείο ή δίσκους σποράς αλλά μπορεί να γίνει και κατευθείαν στο έδαφος. Το βάθος της σποράς είναι 1-2 εκατοστά. Αν η σπορά γίνει σε σπορείο ή δίσκους σποράς, η μεταφύτευση στο λαχανόκηπο γίνεται όταν τα νεαρά φυτά έχουν αποκτήσει το 7ο φύλλο τους. Στις τελικές θέσεις φύτευσης η απόσταση μεταξύ των γραμμών πρέπει να είναι 60 εκατοστά και μεταξύ των φυτών κάθε γραμμής 50 εκατοστά.\nΜαρούλι: Το μαρούλι είναι από τα λίγα λαχανικά που η σπορά του μπορεί να πραγματοποιηθεί σχεδόν σε όλη τη διάρκεια του έτους. Η σπορά δεν πρέπει να είναι βαθιά (βάθος σποράς περίπου 0,5 εκατοστά). Όταν η σπορά γίνεται σε σπορείο ή δίσκο σποράς η μεταφύτευση στο έδαφος πραγματοποιείται μετά από 30-40 ημέρες. Οι αποστάσεις μεταξύ των γραμμών φύτευσης πρέπει να είναι 40 εκατοστά και μέσα στις γραμμές 25 εκατοστά. Τον Αύγουστο η σπορά μπορεί να γίνει και απευθείας στο έδαφος, στις περιοχές που δεν υπάρχουν ακραίες θερμοκρασίες.\nΡόκα: Η εποχή σποράς της ρόκας ξεκινάει από τον Μάρτιο και φτάνει μέχρι τον Οκτώβριο. Γίνεται κατευθείαν στο έδαφος σε γραμμές που απέχουν μεταξύ τους 25-30 εκατοστά. Η συγκομιδή μπορεί να γίνει σταδιακά (συγκομίζοντας μόνο τα εξωτερικά φύλλα κάθε φορά) ή να συγκομιστεί όλο το φυτό όταν αποκτήσει ύψος 8-10 εκατοστά. Η σταδιακή σπορά της ρόκας (ανά 15-20 μέρες) να εξασφαλίσει συνεχόμενη παραγωγή για όλο το χρόνο!\nΜαϊντανός: Ο μαϊντανός σπέρνεται κατευθείαν στο έδαφος από τον Φεβρουάριο μέχρι τον Σεπτέμβριο. Η σπορά συνήθως γίνεται στα πεταχτά και με βάθος σποράς λίγα χιλιοστά. Η συγκομιδή γίνεται σχεδόν σε όλη τη διάρκεια του έτους. Μπορεί να γίνει σταδιακά, συγκομίζοντας τα μεγάλα φύλλα κάθε φορά. Ακόμα μπορεί να κοπεί ολόκληρο το φύλλωμα λίγα εκατοστά πάνω από τη βάση του φυτού. Ο μαϊντανός θα αναπληρώσει το φύλλωμά του και έτσι μπορεί να δεχθεί αρκετές κοπές μέσα στον χρόνο.\nΛουλούδια που σπέρνουμε τον Αύγουστο\nΜαζί με τα λαχανικά και τα αρωματικά της κουζίνας, τον Αύγουστο μπορεί να γίνει και η σπορά για ορισμένα ανθοφόρα φυτά. Έτσι τον μήνα αυτό μπορούν να σπαρθούν τα αγαπημένα μας γαρύφαλλα, οι βιολέτες και οι γοδέτιες.\nΕναλλακτικά η σπορά αλλά και η καλλιέργεια αυτών των λαχανικών μπορούν να γίνουν σε σάκους φύτευσης στο μπαλκόνι, την ταράτσα και τον κήπο.\nΤέλος τον Αύγουστο που τα σχολεία είναι κλειστά είναι μία ευκαιρία για τα παιδιά, τους γονείς και συχνά τους παππούδες να περάσουν μαζί ποιοτικό και δημιουργικό χρόνο. Ο κήπος και ιδιαίτερα ο λαχανόκηπος αποτελεί ιδανικό “πεδίο δράσης” δημιουργικής απασχόλησης για μικρούς και μεγάλους.\nΌποιο και να είναι το κίνητρο της ενασχόλησης με το λαχανόκηπο, το αποτέλεσμα ανταμείβει πρακτικά και ηθικά τον καλλιεργητή.\nΑπό τους γεωπόνους του e-gardenshop.gr/product-category/plants-seeds/seeds/\nΔιαβάστε επίσης άρθρα όπως:


Documento Αποκλειστικό: Απολογία Λιγνάδη\nNewsRoom 26/02/2021 | 17:53\nΔεν είχα καμία σχέση με τον ... , απλώς γνωρίζω ποιος είναι έμαθα για αυτόν διαβάζοντας τη δικογραφία τη Δευτέρα που μας πέρασε.\nΑπόκριση: Δε γνωρίζω για ποιο λόγο θα μπορούσα όμως να σκάσω θα μπορούσα να εκφράσω ότι επειδή εδώ και πάρα πολύ καιρό έχει προεξοφληθεί μία προαναγγελθείσα καταιγίδα φημών και καταγγελιών σε βάρος μου θεωρώ ότι άνοιξε μία χοάνη που ο καθένας θα μπορούσε για χει λόγους να πει το κατιτίς του εάν θα έπρεπε να δικάσω κάποιο λόγο θα ήταν ίσως ότι δεν μπόρεσε να γίνει στη ζωή του όπως μου είχε πει αυτό που ήθελε ένα μοντέλο τραγουδιστής στυλ Ρουβάς. Προσπαθώ να βρω γιατί αυτός ο τύπος πήγε να πει αυτά τα απόλυτα ψευδή για το άτομό μου. Καταλαβαίνω ότι είχε αυτό τον σκοπό επειδή μου το είχε πει όταν συναντηθήκαμε για αυτό και μου το σύστησε ο ξάδελφος του ...ανακάλεσα από τη μνήμη μου τη συνάντηση μου μαζί του (δηλαδή με τον ...) από την ανάγνωση της μήνυσης του.\nΕρώτηση: Από που γνωρίζετε το ...τον ξάδερφό του ...;\nΑπόκριση: Τον ...τον γνωρίζω από τα ματσάκια που παίζαμε στα γηπεδάκια του μπάσκετ ένα του σταθμού Λαρίσης όπου μόλις είχα μετακομίσει ήταν χαρακτηριστική φυσιογνωμία λόγω του ότι ήταν αφύσικα μικροσκοπικός ο ...μου έστειλε μήνυμα μέσω ενός μέσου κοινωνικής δικτύωσης γράφοντας ότι ήθελε να γίνει «famous».\nΕρώτηση: Εσείς απαντήσατε στο μήνυμά του ...;\nΕρώτηση: ;Hρθε ποτέ σπίτι σας ο ...;\nAπόκριση: Στο σπίτι μου δεν ήρθε ποτέ ούτε μόνος του ούτε με άλλους. Δεν γνωρίζω ούτε τα αναφερόμενα στη μήνυσή του άλλη φυσικά πρόσωπα που φέρεται ότι ήρθαν στο σπίτι μου δηλαδή τους ...\nΑπόκριση Υπάρχει site στο διαδίκτυο το οποίο ονομάζεται spitishoot.com και εδώ και πάρα πολλά χρόνια έχει φωτογράφιση σπίτια επωνύμων και είχε φωτογραφίσει όλους τους χώρους και του δικού μας σπιτιού προκειμένου να καταδείξει τον τρόπο ζωή τους έχω αναρτήσει και ο ίδιος φωτογραφίες του σπιτιού μου καθώς και της θέας από αυτό σε λογαριασμούς μου στα μέσα κοινωνικής δικτύωσης σχετικά με την ερώτηση σας για ανάρτηση μιας από τις φωτογραφίες μου που απεικονίζει ένα ανήλικο παιδί άρρεν που είναι γυμνό και φοράει το εσώρουχο του με υψωμένο το δεξί του χέρι θέλω να πω τα εξής: Όταν ο παππούς μου Δημήτρης λιγνάδης όποιος την αρχιτέκτονας ήρθε από τη Σμύρνη έφερε κάποιους πίνακες και αυτός είναι ένας από αυτούς. είναι ένας πίνακας του 1.800 κάτι και είναι ένα από τα πιο συγκινησιακά μου κειμήλια. Είναι το μόνο που μου θυμίζει τον παππού μου το Δημήτρη. οι φωτογραφίες πάνω σε ένα ταμπλό στις οποίες φαίνονται κάποια παιδιά απεικονίζουν εμένα σε παιδική ηλικία. Σε άλλες φωτογραφίες του site έχω και τις αγαπημένες μου κάλτσες που είναι fancy. Και οι κάλτσες που φοράω τώρα είναι fancy και είναι δώρο της γραμματέως μου .... Κατά τη γνώμη μου στην οποία επιμένω όλα αυτά είναι κατασκευασμένα καταρχάς στο «εργαστήριο» του Σωματείου Ελλήνων ηθοποιών τα μέλη του Διοικητικού Συμβουλίου που οποίου από τη στιγμή που ανέλαβα διευθυντής του Εθνικού Θεάτρου το Σεπτέμβριο του 2019 βρίσκονταν σε ιδεολογική αντίθεση με το πρόσωπό μου. Καταρχάς και για τις πολιτικές μου πεποιθήσεις (πριν από τις εκλογές είχα καταφερθεί πολιτικά εναντίον της τότε κυβέρνησης του ΣΥΡΙΖΑ), δεύτερον επειδή προέβη σε δύο εμβληματικές για εμένα ενέργειες που είμαι σίγουρος ότι τους ενόχλησαν, στην ονοματοδοσία μιας αίθουσας του Εθνικού θεάτρου με το όνομα «Ελένη Παπαδάκη» και στην κατάργηση της μέχρι τότε «Πειραματικής Σκηνής» που ήταν προσανατολισμένη στην αποδόμηση και στο μοντερνισμό και στη θέση της την ίδρυση της Ερευνητικής Σκηνής για το Αρχαίο Δράμα. Δε μου συγχωρέθηκε η αγάπη μου στην Πατρίδα, στην Ιστορία και στο ότι το καλοκαίρι που μας πέρασε στην παράσταση «Πέρσες» την οποία είχα σκηνοθετήσει εγώ στην Επίδαυρο η οποία προβλήθηκε σε παγκόσμια μετάδοση μέσω live streaming και στην υπόκλιση φίλησα το ομοίωμα του Παρθενώνα. Για αυτό το λόγο μου έγινε bullying από τα αριστερίζοντα media.\nΕρώτηση: Έχετε διαβάσει την κατάθεση του κυρίου ...;\nΕρώτηση: Λέτε λοιπόν ότι και ο ...ανήκε στον κύκλο που κατασκεύασαν καταγγελίες;\nΑπόκριση: Και ο ...επιστρατεύτηκε για να δώσει αληθοφάνεια. Έχω ένα αυτοκίνητο μάρκας Citroen... χρώματος Μαύρου από το 2004\nΑπόκριση: Τον Αύγουστο του 2010 βρισκόταν στην Αίγυπτο για την περιοδεία της παράστασης Πλούτος και πριν να φύγω για την Αίγυπτο μέχρι και την 31η Ιουλίου ήμουν στην Κατερίνη στα πλαίσια της ίδιας περιοδείας. Την 1η Αυγούστου επέστρεψα με ΚΤΕΛ για την Αθήνα. Την Τρίτη Αυγούστου αναχώρηση για την Αίγυπτο μαζί με τον τότε συνεργάτη μου και ηθοποιό .... Επέστρεψε στις 9 του μηνός εάν δεν απατώμαι με την Εgypt air. Είχα πληρώσει εγώ ένα ποσό και για το δικό του εισιτήριο και έκλεισα τα εισιτήρια στο Βoutros Τours.\nΕρώτηση: Φύγατε μαζί από την Αθήνα με την ίδια πτήση για το Κάιρο στις 3 Αυγούστου με τον κύριο ...;\nΑπόκριση: Δεν μπορώ να θυμηθώ εάν φύγαμε μαζί από την Αθήνα για Κάιρο ή εάν συναντηθήκαμε εκεί. Πάντως θυμάμαι ότι ημέρα επιστροφής μου ήταν στις 9 Αυγούστου. Όταν με συνέλαβαν προσπαθούσα να φέρω στο μυαλό μου τι είναι αυτό που διαβάζω οπότε το έχω σημειώσει και στο ημερολόγιό μου ότι γύρισα στις 9 Αυγούστου. Γυρίσαμε σίγουρα με τον ... γιατί θυμάμαι ότι το τελευταίο βράδυ είχε πάθει ηλίαση στο Λούξορ. Εκεί κάναμε τη γνωστή κρουαζιέρα στο Νείλο πήγαμε πίσω στο Κάιρο και μετά επιστρέψαμε στην Αθήνα. Γύρισα και πήγα κατευθείαν στην Επίδαυρο για την επόμενη είχαμε πρόβα. Το θυμάμαι χαρακτηριστικά γιατί είχα πάθει γαστρεντερίτιδα από το αεροπλάνο και το πρώτο βράδυ στην Επίδαυρο ήταν τραγικό. Έμεινα στο ξενοδοχείο «Μουριά» στην Παλαιά Επίδαυρο όπου ήταν ο συνήθης τόπος διαμονής μου.\nΑπόκριση: Όπως συμβαίνει πάντοτε στις περιοδείες στην επόμενη της παράστασης ξηλώνουμε το σκηνικό και έχουμε μία μέρα ρεπό. Στην εν λόγω περίπτωση Κυριακή ή Δευτέρα πήγαμε στην Πάτρα που μείναμε τρεις ημέρες γιατί εκεί δίνουμε δύο παραστάσεις γιατί το θέατρο είναι μικρό. Μετά παίξαμε στις αρχαίες Κλεωνές στην Κόρινθο για μία μέρα. Δε θυμάμαι που πήγαμε μετά την Κόρινθο θυμάμαι όμως ότι το καλοκαίρι εκείνο πήγα στην Άνδρο όπου έχει σπίτι ο αδερφός μου. Τώρα που βλέπω τις σημειώσεις μου 15 έως 18 Αυγούστου παίξαμε δύο παραστάσεις στην Πάτρα και μία στην Κόρινθο. Στις 20 21 22 Αυγούστου παίξαμε στο Αλεποχώρι όπου είχε τότε σπίτι η επιστήθια φίλη μου Ελένη Κούρκουλα και 24 - 26 Αυγούστου στην Άνδρο όπου έμεινε στο σπίτι του αδερφού μου και μετά πάλι στην Κόρινθο. Στις 30 Αυγούστου είχαμε παράσταση το Αττικό Άλσος. Στην Αίγυπτο ξαναπήγα το Σεπτέμβριο του 2010 που έκανα την παραγωγή του ΣΚΑΪ, «ο Καβάφης ένας Έλληνας». Σε ερώτησή σας εάν καλούσα νεαρά άτομα 15, 14 ετών στο σπίτι μου δηλώνω κατηγορηματικά όχι ούτε έκανα χρήση ναρκωτικών ουσιών ούτε ο ίδιος ούτε θα προσέφερε ποτέ σε κανέναν. Δεν έχω προλάβει ακόμα να κινηθώ νομικά σε βάρος αυτών που με καταγγέλλουν. Δεν έχω αντιμετωπίσει ποτέ καρκίνο μέχρι τώρα ή κάποια σοβαρή ασθένεια. Ποτέ δεν είχα συνευρεθεί με ανήλικα άτομα επουδενή λόγο, ποτέ δεν είχα διενεργήσει γενετήσιες πράξεις με ανήλικα άτομα είτε στο σπίτι μου είτε αλλού.\nΕρώτηση: Πώς και πότε γνωρίσατε τον ....;\nΑπόκριση: Το 2013 είχα ανεβάσει την παράσταση Βάκχες που υποδύονταν το Διόνυσο ο Σάκης Ρουβάς. Στο χορό συμμετείχαν τρεις άφροέλληνες και τρεις αφροελληνίδες. Με τις εν λόγω κοπέλες κάναμε παρέα και στα πλαίσια της παράστασης και μετά. Η μία από τις κοπέλες Η ...έχει έναν αδερφό τον ..., ο οποίος μου γνώρισε τον ...το 2015 στα Goody's. Με τον ...και άλλα άτομα κάναμε κάποια σχετική παρέα. Θυμάμαι ότι είχε έρθει και στην παράσταση ο κύκλος Με την κιμωλία μαζί με τον ...και τη ...και με άλλους.\nΕρώτηση εσείς με την ιδιότητά σας ως ενός καταξιωμένου σκηνοθέτη ηθοποιού κάνετε συχνά παρέα με τον ...τον ...και τα άλλα παιδιά;\nΑπόκριση κάναμε σχετική παρέα με τον ...τον ...και τη ...η οποία εμπλουτίζοταν και με άλλα άτομα ηθοποιούς και καλλιτέχνες. Γνώριζα ότι ο ...προερχόταν από μία κατεστραμμένη οικογένεια όπως έλεγε ο ίδιος. Ο ...τότε βαφόταν δεν το αναφέρω αυτό ως μεμπτό. Προσπαθούσε να επιδείξει τη σεξουαλική του ταυτότητα που συνίστατο στην έντονα θηλυκή εμφάνιση. Αυτό όμως δεν το θεωρώ αρνητικό στοιχείο του χαρακτήρα του.\nΕρώτηση είχατε πει ποτέ στον ...ότι είναι ωραίο αγόρι;\nΕρώτηση είχατε ποτέ σεξουαλική σχέση με τον ...;\nΕρώτηση: Ειχατε ποτέ είχατε ποτέ ερωτικές περιπτύξεις με τον ...;\nΑπόκριση πότε είχαμε όμως φιλική οικειότητα. Εγώ δεν είμαι σαν τους άλλους ηθοποιούς. δεν κάνω παρέα μόνο με ανθρώπους του σιναφιού μου μπορώ να κάνω παρέα και με ανθρώπους που γνώρισα σε ένα παγκάκι όπως και με μία τρελή που έχω γνωρίσει στο σύνταγμα πράγμα που έχει συμβεί.\nΕρώτηση όταν γνωρίζετε κάποιον σε κάποιο παγκάκι θα τον συναντήσετε που;\nΑπόκριση μπορεί να έχω φύγει από μία παρέα ηθοποιών και να πάω να πιω μία μπύρα με κάποιον που κάθεται σε ένα παγκάκι. Μου αρέσει να γνωρίζω κόσμο και να ξεφεύγω από τα στερεότυπα. Αυτό πολλές φορές είναι και παρερμηνευσιμο. φανταστείτε ότι εγώ ενώ έχω μία βεράντα που βλέπει θάλασσα μπορεί να πάω να πιω το φραπέ μου στο πεζούλι του Αγίου Παύλου στο σταθμό Λαρίσης. στα γηπεδάκια του σταθμού Λαρίσης έπαιζα μπάλα μέχρι πριν δύο χρόνια με όλους τους αλλοδαπούς\nΕρώτηση εσύ στη σεξουαλική σας ταυτότητα πώς την προσδιορίζετε;\nΑπόκριση είμαι ένας αμφιφυλόφιλος πού στη ζωή μου μέχρι τώρα είχα πολλές σχέσεις και με το ένα και με το άλλο φύλο. Χωρίς να αποκλείω ότι είχα μέχρι τώρα και εφήμερες επαφές. Αυτές όμως δεν ήταν ποτέ με ανήλικους. Είχα επαφές και με αλλοδαπούς και με αλλοδαπές και με αμοιβή και χωρίς αμοιβή. Με τον ...δεν είχα ποτέ τέτοιου είδους επαφές. με τον ...μείναμε μαζί όταν μία μέρα στις αρχές του 2016 μου χτύπησε την πόρτα με μία βαλίτσα στο χέρι και μου είπε δεν έχω που να μείνω με έδιωξαν οι δικοί μου και του είπα μπες αλλά θα μείνεις στον καναπέ μου όχι στο κρεβάτι μου. Νομίζω ότι έμεινε τρεις μέρες το πολύ. Αυτές τις τρεις μέρες δεν ήρθα σε επαφή με το ...; Δεν θυμάμαι να έχω βγάλει φωτογραφίες στο σπίτι μου με τον ....\nΕρώτηση είχατε στείλει ποτέ δική σας φωτογραφία από το σπίτι σας στον ...;\nΑπόκριση μπορεί να είχα στείλει\nΕρώτηση ήταν μήπως η φωτογραφία νούμερο 4 που μας εγχείρησε ο ίδιος ως μάρτυρας;\nΑπόκριση: δεν θυμάμαι δεν το αποκλείω. Όπως δεν αποκλείω να την έχω αναρτήσει και στο διαδίκτυο. την περίοδο εκείνη στα πλαίσια της παράστασης του ριχάρδου έπρεπε να χάσω βάρος και να γυμναστώ. Το παιδάκι που απεικονίζεται σε πίνακα σε οριζόντια διάταξη είναι ο γιος της Ρενέ ρεβάχ, καλλιτεχνικής φωτογράφου και πρώην διετούς σχέσεως μου με την οποία διατηρεί εξαιρετικές σχέσεις και μου τον έκανε δώρο και προέρχεται από έκθεση της. Και από πίσω είναι μία επίσης καλλιτεχνική φωτογραφία στην οποία απεικονίζονται δύο γυναικείες γάμπες και προέρχεται από την ίδια έκθεση. οι άλλες φωτογραφίες ένα και δύο που μου επιδεικνύεται και στις οποίες είμαι μαζί με το ...είναι από το καμαρίνι μου. Τραβήχτηκαν επί ριχάρδου γ. Δεν θυμάμαι αν την περίοδο εκείνη έμενε στο σπίτι μου ή αν είχε φύγει. Αυτόν τον ...θυμάμαι εγώ που γελάει και όχι τον βιασμένο. είναι αδιανόητο να ισχυρίζεται ότι τον έχω διαβάσει και να έχει αυτές τις φωτογραφίες μαζί μου που τραβήχτηκαν τον Γενάρη του 2016. Τις φωτογραφίες αυτές δεν τις θεωρώ\nΤις θεωρώ κωμικές που δείχνουν κάποια οικειότητα. Η φωτογραφία αυτή σαν έκφραση είναι Ριχαρδικη και το ημίγυμνο δικαιολογείται γιατί η παράσταση σε όλο το δεύτερο μέρος με ήθελε ημίγυμνο παρένθεση από τη μέση και πάνω) και γύριζε στο καμαρίνι ημίγυμνος. Ποτέ δεν έχω παίξει ολόγυμνος, αλλά εάν χρειαζόταν θα έπαιζα γιατί η δουλειά μου, απαιτεί να εκτίθεμαι ψυχικά και αν χρειαστεί και σωματικά.\nΕρώτηση: Δεν σας προξενεί εντύπωση ότι ο ...περιγράφει την σεξουαλική σας αυτή η πράξη με τη χρήση βίας εξαιρετικά αναλυτικά;\nΕρώτηση: Όταν έμενε ο ...μαζί σας ποιος σας βοηθούσε στην καθαριότητα του σπιτιού;\nΑπόκριση: Τότε είχα μία κυρία τη ..., η οποία είναι Γεωργιανή και είναι κόρη της κυρίας που φροντίζει την κατάκοιτη μητέρα μου. Ουδέποτε είχα κάποιο ανήλικο αγόρι να καθαρίζει το σπίτι μου όπως με ρωτάτε. Ούτε είχα ανήλικα παιδιά να μπαινοβγαίνουν σπίτι μου. Σε κάθε κατάθεση υπάρχει πάντα και ένα κεφάλαιο ύπαρξης ανηλίκων. Δηλαδή φωτίζεται κατ’ επιλογή η πλευρά του βιαστή και του παιδόφιλου. Εγώ έκανα κάποιες παραστάσεις μόνο με παιδιά όπως το Billy Eliot και δεν βρέθηκε κανένα παιδί καμία μάνα και κανένας πατέρας να κάνει κάποια καταγγελία. Είχαμε 50 παιδιά στην εν λόγω παράσταση. Το 2002 που έλαβε χώρα η επίθεση με μαχαίρι σε βάρος μου δεν γνωρίζω και βρέθηκε ποτέ ο δράστης. Κινδύνεψε σοβαρά η ζωή μου. Ήμουν στην εξώπορτα του σπιτιού μου όταν δέχτηκα την επίθεση . Ποτέ δεν κατάλαβα τον σκοπό της επίθεσης σε βάρος μου δεν είχα ποτέ άλλη επίθεση σε βάρος μου και δεν μπορούσα να καταλάβω ποιος θα μπορούσε μεσημέρι μεγάλης Δευτέρας να προβεί σε μία τέτοια πράξη.\nΕρώτηση: Με τον κύριο ...τι σχέση είχατε;\nΑπόκριση: Κάναμε παρέα με τον ..., τον εκτιμούσα, με ερωτεύτηκε πολύ πήγαινα σπίτι του και κάποια στιγμή χωρίσαμε. Τελείωσε αυτή η «romantic aventura». Ο Γιώργης όμως παρέμεινε ερωτευμένος μαζί μου και μάλιστα πολλά χρόνια μετά έβγαλε και cd με τίτλο «Γιαπωνέζικοι Κήποι» αφιερωμένο σε μένα. Συνεργαστήκαμε σε μια εμβληματική παράσταση που είχα φτιάξει το 2004 στην «Ορέστεια» και πάλι το 2004 στη «Βιομαγεία» στην Πειραματική σκηνή του Εθνικού Θεάτρου. Και διαβάζω στη δικογραφία τώρα ότι από το μαχαίρωμα και μετά επειδή έχασε την εκτίμηση στο πρόσωπό μου και απομακρύνθηκε. Παρόλα αυτά όμως ήρθε και έγραψε μουσική για τις ως αν παραστάσεις μου. Ψεύδεται ασυστόλως όταν λέει ότι διατηρούσα εξωσχολικές σχέσεις με παιδιά του Αρσακείου το 1999-2000. Εγώ στο Αρσάκειο εργάστηκα από το 1993 έως το 2001, γιατί το 2002 πήγα στο Κολέγιο όπου εργάστηκα για τρία χρόνια. Και στα δύο σχολεία είχα το εργαστήριο θεάτρου και έκανα μάθημα και σε αγόρια και σε κορίτσια. Οι γονείς και τα παιδιά του Αρσακείου καθ’ όλη τη διάρκεια της θητείας μου εκεί είχαν και έχουν τεράστια εκτίμηση στο πρόσωπό μου, περίπου 500 παιδιά του Αρσακείου Γυμνασίου και λυκείου διδάχτηκαν θέατρο από μένα.\nΕρώτηση: Πως εξηγείτε το γεγονός ότι ο ...λέει αυτά που λέει για εσάς;\nΕρώτηση: ‘Έχετε απειλήσει ποτέ τον ...;\nΑπόκριση: Όχι ποτέ δεν έχω απειλήσει τον ...για τίποτα γιατί δεν έχω κάνει τίποτα.\nΕρώτηση: Την Κυρία ...την είχατε απειλήσει ποτέ;\nΑπόκριση: Την ...δεν την έχω απειλήσει την έχω όμως προειδοποιήσει ότι μετά τον πατέρα της το επόμενο βήμα είναι η αστυνομία. Έχει εμμονή με μένα πάθους και μίσους πια. Πήρα τρεις φορές τον πατέρα της και του είπα να κάνει κάτι να σώσει την κόρη του. Δεν έχω το κινητό μου τώρα γιατί είμαι κρατούμενος. Τώρα βέβαια το έχω δώσει στον αδελφό μου κλειστό.\nΑπόκριση: Θα μπορούσε ο αδερφός μου να βρει τα πρόσφατα μηνύματα της ..., αλλά το κινητό αυτό το έχω ενάμιση χρόνο και εδώ μιλάμε για μία ιστορία 19 χρονών. Θα μπορούσα να σας προσκομίσω και σημειώματα της Γ.Κ. που έχω καταχωνιάσει στο σπίτι μου αλλά τώρα είμαι κρατούμενος και δεν μπορώ. Όσα λέει ...την κατάθεση της είναι νοσηρά ψεύδη από αρχή μέχρι κεραίας. Ποτέ δεν είπα στην ...ότι εάν μιλήσει θα τις κάνω κακό θα την τινάξω τα μυαλά με ένα πιστόλι ότι θα βλάψω την Την οικογένειά της και ότι δεν θα βρει ποτέ δουλειά. Με την Γ.Κ. δεν είχα ποτέ καμιά ερωτική σχέση.\nΑπόκριση: δεν γνωρίζω κάτι τέτοιο. Εγώ ήμουν στην επιτροπή του υπουργείου πολιτισμού το 2003 και για πολλά χρόνια ακόμα περνούσαν 300 υποψήφιοι την ημέρα. Μετά πήγα στο Εθνικό. Δεν θυμάμαι εάν το καλοκαίρι του 2004 ήμουν στην Πάρο και παραθέριζα. Σε σχετική ερώτηση που μου κάνετε επαναλαμβάνω ότι ο ...είχε μείνει τρεις Τέσσερις ημέρες στο σπίτι μου και μετά έφυγε ήρεμα χωρίς να γνωρίζω που πήγε.\nΕρώτηση: Όσον αναφέρει ο Κ. στην μήνυση του είναι κι αυτά ψέματα;\nΕρώτηση: όλη αυτή η καταγγέλλοντες στην δικογραφία που αναφέρουν περιστατικά γενετήσιων πράξεων με ανήλικους εμπεριέχονται βία και μη λένε ψέματα; Απόκριση είναι μία διαδοχική ανάφλεξη διότι γίνεται open call που το τρέχει το σωματείο Ηθοποιών. Παίρνοντας τη σκυτάλη από τον Κ. λένε όλοι τα ίδια πράγματα γιατί ο σκοπός τους ήταν να φύγω από τη θέση αυτή. Μετά αυτό χρησιμοποιήθηκε και πολιτικά. Στην αρχή είπαν τελειώσετε τον Λιγνάδη αυτή είναι η άποψή μου και μετά και τον αδερφό μου. Ο Κ. τον οποίο εγώ δεν γνωρίζω ο άνθρωπος μπορεί πράγματι να ήρθε στο θέατρο λέει ότι είχαμε μία τετράχρονη σχέση.\nΑπόκριση: Δεν έχω κατηγορηθεί ποτέ στο παρελθόν για οποιαδήποτε αιτία. Ερώτηση: Που μένετε το χρονικό διάστημα πριν την εμφάνιση σας στη ΓΑΔΑ όπου εκτελέστηκε το ένταλμα σύλληψης;


4:10 μμ, Πέμπτη 16 Μάι 2019 4:10 μμ, Πέμπτη 16 Μάι 2019\nΔεν αντιμετωπίζετε τους λεκέδες αμέσως Οι λεκέδες είναι από τα πράγματα που αν δεν αντιμετωπιστούν αμέσως θα κάνουν τη ζωή σας δύσκολη αργότερα καθώς στερεοποιούνται ή απορροφώνται. Αν έχετε αυτή την κακή συνήθεια κόψτε τη άμεσα. Προμηθευτείτε ένα προϊόν για αφαίρεση λεκέδων σήμερα κιόλας ώστε να είναι προσβάσιμο ακριβώς την ώρα που θα συμβεί κάτι. Κάντε το και τα χαλιά, τα πατώματα και το μπάνιο σας θα σας ευγνωμονούν.\nΔεν αλλάζετε αρκετά συχνά την πετσέτα της κουζίνας Χρησιμοποιείτε την πετσέτα της κουζίνας για να στεγνώσετε τα πιάτα, να σκουπίσετε τα χέρια σας, τις επιφάνειες και πολλά άλλα. Φανταστείτε πόση βρωμιά και υγρασία μαζεύει κάθε μέρα. Αλλάξτε αυτήν την κακή συνήθεια και αλλάζετε πετσέτα συχνά ώστε να μην έχει βακτήρια και να μην χάνει την απορροφητικότητά της\nΣυγκέντρωση διαμαρτυρίας των πυρόπληκτων έξω από το υπο...\nΣυναγερμός στην Κρήτη - Γυναίκα έπεσε σε φαράγγι\nΤροχαίο ατύχημα στην Αργολίδα- Ανετράπη νταλίκα -ΦΩΤΟ- ...


Το blog της Πανδώρας: Apple: Ευρεσιτεχνία για την καταπολέμηση της πειρατείας στα κινητά\nApple: Ευρεσιτεχνία για την καταπολέμηση της πειρατείας στα κινητά\nΝέα ευρεσιτεχνία της Apple, η οποία προορίζεται αποκλειστικά για συσκευές κινητής τηλεφωνίας, θα μπορούσε να βοηθήσει τις βιομηχανίες της μουσικής και του κινηματογράφου να καταπολεμήσουν την παράνομη βιντεοσκόπηση συναυλιών και κινηματογραφικών ταινιών.\nΣτην ευρεσιτεχνία της Apple περιγράφεται η εγκατάσταση αισθητήρα υπέρυθρων σε όλες τις συσκευές με λειτουργικό iOS και ενσωματωμένη κάμερα. (iPhones iPod Touch και iPad 2). Όπως αναφέρεται στο σχετικό έγγραφο, ο αισθητήρας που θα είναι εγκατεστημένος στη συσκευή θα αναζητά σήμα υπέρυθρων που θα του δίνει έγκριση για μαγνητοσκόπηση στον συγκεκριμένο χώρο.\nΗ μουσική βιομηχανία θα μπορούσε να χρησιμοποιήσει την τεχνολογία για να απενεργοποιεί τις κάμερες των κινητών, εκπέμποντας σήμα υπέρυθρων από την σκηνή κατά την διάρκεια της συναυλίας. Με αυτόν τον τρόπο ένας χρήστης iPhone δεν θα μπορεί να βιντεοσκοπήσει σκηνές συναυλίας μέσω του κινητού του και να τις μοιραστεί διαδικτυακά, γεγονός που στοιχειοθετεί παραβίαση του νόμου περί πνευματικής ιδιοκτησίας.\nΣύμφωνα με το κείμενο τεκμηρίωσης της ευρεσιτεχνίας η συγκεκριμένη τεχνολογία μπορεί να χρησιμοποιηθεί σε μουσεία και άλλους χώρους για την μετάδοση πληροφοριών μέσω κινητού τηλεφώνου. Για παράδειγμα, στρέφοντας την κάμερα του κινητού σε ένα έκθεμα μουσείου, ο χρήστης θα μπορεί να δει στην οθόνη του πληροφορίες που αφορούν το συγκεκριμένο έκθεμα, μέσω της επιστροφής των υπέρυθρων.\nΑναρτήθηκε από το Blog της Πανδώρας στις 10:19 π.μ.


Αυτή είναι η Ελληνίδα μαέστρος Συμφωνικής Ορχήστρας στο Τέξας\nNewsIT Κοσμος Αυτη ειναι η Ελληνιδα μαεστρος Συμφωνικης Ορχηστρας στο Τεξας\nΕμπνέεται από τον Θεόδωρο Κουρεντζή, θαυμάζει τον μυθικό Δημήτρη Μητρόπουλο και μπορεί να μην ήξερε …από κούνια πως θα γίνει μαέστρος, ωστόσο η παρότρυνση των γονιών της να μάθει πιάνο και η εμπειρία της στην παιδική χορωδία του Τρίτου Προγράμματος της ΕΡΤ, την οδήγησαν στον δρόμο της μουσικής. Σήμερα, η Άννα – Μαρία Γκούνη είναι η πρώτη γυναίκα μαέστρος και μουσική διευθύντρια της Συμφωνικής Ορχήστρας του Κονρό (Conroe Symphony Orchestra), στο Τέξας των ΗΠΑ.\nΟ Θεόδωρος Κουρεντζής την εμπνέει κι έχει κρατήσει ένα απόκομμα εφημερίδας από την εποχή που δεν ήταν ακόμη τόσο γνωστός όσο σήμερα. «Είχε μια στάση σώματος που έμοιαζε σαν να ήταν σε “θέωση”. Τον είδα και είπα, αυτός ο άνθρωπος κάνει κάτι πολύ σπουδαίο. Και επιβεβαιώνεται αυτό. Το έργο του, εμένα προσωπικά μού δίνει πολλή έμπνευση. Όπως και το να τον ακούω να μιλάει», λέει. Θαυμάζει επίσης πολύ τον μυθικό μαέστρο Δημήτρη Μητρόπουλο, «που εκτός από σπουδαίος μαέστρος και μουσικός που είχε κατακτήσει την επιστήμη της μουσικής, ήταν και πολύ ολοκληρωμένη προσωπικότητα ως άνθρωπος».


ΥΓΕΙΑ & ΔΙΑΤΡΟΦΗ – Σελίδα 3 – news info greece\nΙταλική τραγωδία χωρίς τέλος: 793 νεκροί σε 24 ώρες!\nΗ τραγωδία στην Ιταλία δεν έχει τέλος. Νέα στοιχεία από την Ιταλία δείχνουν πως 793 άτομα κατέληξαν από κορωνοϊό σε μια ημέρα, ενώ καταγράφηκαν ακόμη 4.821 νέα κρούσματα. Συνολικά οι θάνατοι ανέρχονται σε 4.825 και τα κρούσματα σε 42.681. Συνολικά 6.072 θεραπεύτηκαν. Ο συνολικός αριθμός των περιστατικών κορονοϊού στην Ιταλία είναι 53.578. Οι νεκροί έφτασαν τους 4.825. Παράλληλα, 6.072 άνθρωποι έχουν ιαθεί. Συνέχεια →\nStandard | Posted in ARXEIO,ΔΙΕΘΝΗ,ΚΟΙΝΩΝΙΑ,ΥΓΕΙΑ & ΔΙΑΤΡΟΦΗ\n35 νέα κρούσματα από κορονοϊό το τελευταίο 24ωρο\n530 συνολικά τα κρούσματα σε όλη τη χώρα\nΕνημέρωση για τα κρούσματα του κορωνοϊού κάνει ο επικεφαλής λοιμωξιολόγος του ΕΔΟΥ Σωτήρης Τσιόδρας. Σύμφωνα με όσα είπε ο γιατρός 35 είναι τα νέα επιβεβαιωμένα κρούσματα. Συνολικά είναι 530 εκ των οποίων τα 98 είναι «ορφανά». Παραμένουν 13 οι νεκροί. Συνέχεια →\nStandard | Posted in ARXEIO,ΓΕΝΙΚΑ,ΕΛΛΑΔΑ,ΚΟΙΝΩΝΙΑ,ΥΓΕΙΑ & ΔΙΑΤΡΟΦΗ\nΑνέβηκε στους 13 ο αριθμός των νεκρών σε όλη τη χώρα\nΤους 13 έφτασαν οι νεκροί στη χώρα μας από το νέο κοροναϊό, καθώς άλλοι τρεις άνθρωποι έφυγαν από τη ζωή στη διάρκεια της νύχτας και το πρωί του Σαββάτου. Συνέχεια →\nΈτσι θα γίνει η επίταξη σε μάσκες και φάρμακα\nΑναλυτικά η διαδικασία που προβλέπει η ΠΝΠ\nStandard | Posted in ARXEIO,ΓΕΝΙΚΑ,ΚΟΙΝΩΝΙΑ,ΥΓΕΙΑ & ΔΙΑΤΡΟΦΗ\nΠότε και πού γίνεται το τεστ για τον κορωνοϊό\nΤις περιπτώσεις, στις οποίες θα πραγματοποιούνται εξετάσεις για τον\nκορωνοϊό, καθορίζει ο Εθνικός Οργανισμός Δημόσιας Υγείας (ΕΟΔΥ).


Bazaar Αγάπης για την «Κιβωτό του Κόσμου» στην Κυπαρισσία - ΕΛΕΥΘΕΡΙΑ Online\nΤρίτη, 22 Ιουνίου 2021 22:21\nΜέσα σε λίγες ώρες είχαν πουληθεί όλα τα αναπαλαιωμένα έπιπλα και τα αντικείμενα που είχαν συγκεντρωθεί για αυτό το σκοπό!\nΕίναι χαρακτηριστικό ότι το bazaar, που είχε στηθεί στο χώρο του Εργατικού Κέντρου Κυπαρισσίας όπου βρίσκονται και τα γραφεία του ΜΕΣΚ, δεν χρειάστηκε να λειτουργήσει χθες Δευτέρα, καθώς τα πάντα πουλήθηκαν κατά την πρώτη μέρα λειτουργίας του, την Κυριακή. Το ποσό που συγκεντρώθηκε ξεπερνά τα 8.000 ευρώ και θα δοθεί εξ ολοκλήρου στην «Κιβωτό του Κόσμου».\nΗ εθελόντρια της «Κιβωτού» Εύη Ντόντολα από την Κυπαρισσία, «ψυχή» του παζαριού, ανέφερε χαρακτηριστικά:\n«Χρειάζεται θάρρος να παραμείνεις ευαίσθητος σε έναν κόσμο τόσο σκληρό.\nΤο κίνητρο για να στηθεί ένα Bazaar Αγάπης με αναπαλαιωμένα έπιπλα και αντικείμενα ήταν η ευαισθησία και η αγάπη μου για τα παιδιά. Στόχος, τα έσοδα αυτών να πάνε όλα στην “Κιβωτό του Κόσμου”, που το έργο της είναι θεάρεστο και πολύμορφο.\nΩς εθελόντρια της “Κιβωτού”, ένα μεγάλο “ευχαριστώ” από καρδιάς στην ομάδα του ΜΕΣΚ (Μορφωτικός Εκπολιτιστικός Σύλλογος Κυπαρισσίας) και την Κοινωφελή Επιχείρηση του Δήμου Τριφυλίας, καθώς και σε όλους εσάς, που είτε με χρηματικό ποσό είτε φέρνοντας παλιά αντικείμενα, βοηθήσατε να στηθεί το Bazaar Αγάπης.\nΣυγκινητική η απήχηση και η ευαισθησία του κόσμου για τη φιλανθρωπική αυτή δράση, αφού καταφέραμε μέσα σε λίγες ώρες να πουλήσουμε όλα τα πράγματα. Το ποσό που μαζεύτηκε και θα δοθεί εξολοκλήρου στη κιβωτό του Κόσμου, ξεπερνά τα 8.000 ευρώ».


Ugreen Slim External Hard Drive Enclosure USB 3.0 to SATA Adapter, Θήκη για 2.5" SATA SSD Εξωτερικούς Σκληρούς δίσκους - 50208. Kooqie - cool gadgets, sweet prices\nΚωδικός προϊόντος: 650208\nΙδανική λύση για να μετατρέψεις τον 2.5 " SATA HDD και SSD hard σε μία εξωτερική μονάδα αποθήκευσης για PC, PS4, Xbox One, κ.λπ. Μπορεί να χρησιμοποιηθεί από gamers, λάτρεις ταινιών ή επαγγελματίες, για να επεκτείνει τον αποθηκευτικό χώρο της συσκευής τους, προσφέροντας παράλληλα, υψηλές ταχύτητες ανάγνωσης και μεταφοράς δεδομένων.\nΕύκολος στη χρήση, Ολοκληρωμένη προστασία\n1. Plug και play, δεν χρειάζονται drivers\n2. Εύκολη εγκατάσταση, χωρίς εργαλεία\n3. Διαθέτει απαλή EVA αφρώδη επίστρωση, για να προστατεύει το hard drive από κραδασμούς και γρατσουνιές.\n4. Οι ενδείξεις LED υποδεικνύουν την κατάσταση λειτουργίας και σύνδεσης.\n5. Το καλώδιο USB αφαιρείται για πιο εύκολη μεταφορά και αποθήκευση.\nΣυμβατότητα 2.5 SATA HDD SSD\nΗ θήκη αυτή είναι κατάλληλη για 7mm ή 9.5mm SATA 2.5" HDD & SSD(Solid State Drive), με χωρητικότητα μέχρι 6TB: WD Blue PC Hard Drive 2.5, WD Black, Seagate Barracuda SSD, Samsung SATA III 860 EVO/850 EVO, SanDisk SSD PLUS, SanDisk Ultra 3D SSD, Crucial BX500/MX500/MX300, TOSHIBA TR200, Integral V Series, Kingston A400, PNY CS900, ADATA Ultimate SU800 / SU650 SSD, DREVO X1 PRO, YUCUN SATA III SSD κ.λπ\nΜετά από 3 λεπτά αδράνειας, το enclosure τίθεται αυτόματα σε λειτουργία Sleep, για εξοικονόμιση ενέργειας. Ενεργοποιείται αυτόματα όταν εκτελούνται ενέργειες ανάγνωσης ή μεταφοράς δεδομένων.\nΥποστηρίζει Windows 2000/XP/Vista /7/8/8.1/10, Linux, Mac OS 8.0 και νεότερες εκδόσεις λογισμικού\nΣχεδιασμένο για 7.5mm/9.5mm 2.5" hard drives με χωρητικότητα μέχρι 6TB\nΠάντα να επιλέγεται η "Ασφαλής κατάργηση υλικού" πριν την αφαίρεση της μονάδας.\nΤο σύστημα Win XP 32bit ΔΕΝ Υποστηρίζει SATA hard disk, με χωρητικότητα μεγαλύτερη των 2TB.\n1*50 cm USB 3.0 καλώδιο


September | Cinetweets.gr\n← Pearl Jam Twenty\nΙουνίου 12, 2014 by Γιώργος Καλαποθαράκος 1 Σχόλιο\nΗθοποιοί : Κόρα Καρβούνη\nΣκηνοθεσία : Πέννυ Παναγιωτοπούλου\nΔράμα. Η μυστηριώδης δυναμική μεταξύ δύο μοναχικών γυναικών πρέπει να είναι το θέμα της ταινίας, δεν είμαι και σίγουρος. Κάποια καλαίσθητα, παιχνιδιάρικα πλάνα, μεγάλες σιωπές, ακαταλαβίστικη συμπεριφορά και ένα σκυλάκι ίδιο με τον Τρανκίλο μου. Η Κόρα Καρβούνη είναι αρκετά φοβιστική, οπότε κρατάω την ερμηνεία της. Μήπως τελικά ήταν διαφημιστικό για την ανάγκη των μοναχικών ανθρώπων, της συντροφιάς ενός σκύλου;\nΚρατάω τη σκηνή που η ηρωίδα τραγουδάει στο αυτοκίνητό τους\nκι ο πατέρας της λέει ότι έχει απαίσια φωνή.\non 31 Ιουλίου 2014 at 19:57\nΠαρατηρημένο ξανά και ξανά, οι γυναίκες σκηνοθέτες δείχνουν πολύ συχνά ένα αχρείαστο γυμνό αλλά καθόλου ερωτικό πλάνο της πρωταγωνίστριας. Φυσικά η πρωταγωνίστρια νιώθει άνετη και το κάνει. Όχι ότι με χαλάει αλλά σημαίνει κάτι που δεν καταλαβαίνω; Είμαστε άνετες με το σώμα μας και δεν φοβόμαστε να το δείξουμε; Γιατί είμαστε καλλιτέχνες κι όχι μοντέλα; Πουλάει ακόμα αυτό το παραμύθι;


Επιστήμονες ανακαλύπτουν την αιτία και πιθανή θεραπεία της μυϊκής αδυναμίας και απώλειας κατά τη γήρανση - Scientificallytalking\nby ΑΝΔΡΕΑΣ ΓΡΗΓΟΡΙΟΥ · September 13, 2015\nΚαθώς μεγαλώνουμε, χάνουμε τη δύναμη μας αλλά και τη μυϊκή μας μάζα. Ωστόσο η απώλεια αυτή της μυϊκής μάζας και η συσχέτιση της με την ηλικία έχει παραμείνει ένα μυστήριο.\nΕπιστήμονες όμως του πανεπιστημίου της Αϊόβα έχουν ανακαλύψει το πρώτο παράδειγμα μιας πρωτεΐνης που προκαλεί μυϊκή αδυναμία και απώλεια κατά τη διάρκεια της γήρανσης. Η πρωτεΐνη ATF4 μεταβάλλει τις εκφράσεις των γονιδίων στο σκελετικό μυ, προκαλώντας μείωση της πρωτεϊνοσύνθεσης μυών, της δύναμής τους και της μάζας τους. Η μελέτη που δημοσιεύθηκε στην επιστημονική επιθεώρηση Biological Chemistry, εντόπισε επίσης δυο φυσικές ενώσεις , που βρίσκονται η μια στις πράσινες ντομάτες και η άλλη στα μήλα, οι οποίες μειώνουν την δραστηριότητα της πρωτεΐνης ATF4 στους γερασμένους σκελετικούς μυς. Τα ευρήματα αυτά της μελέτης θα μπορούσαν να οδηγήσουν σε νέες θεραπείες που σχετίζονται με την μυϊκή και αδυναμία και ατροφία.\n«Πολλοί από εμάς γνωρίζουμε από τη δική μας εμπειρία ότι η μυϊκή αδυναμία και ατροφία είναι μεγάλα προβλήματα καθώς εμείς μεγαλώνουμε», δήλωσε ο Christopher Adams, MD, Ph.D., καθηγητής παθολογίας στο Carver College of Medicine και επικεφαλής της μελέτης. «Αυτά τα προβλήματα έχουν σημαντικές επιπτώσεις στην ποιότητα της ζωής μας και της υγείας μας».\nΟ Christopher Adams και η ομάδα του, σε προηγούμενή τους μελέτη έχουν εντοπίσει την ένωση ουρσολικό οξύ, το οποίο βρίσκεται στη φλούδα μήλου και την ένωση tomatidine που βρίσκεται στις πράσινες ντομάτες, οι οποίες μπορούν να εμποδίσουν την οξεία μυϊκή εξασθένηση που προκαλείται από την πείνα και την αδράνεια.\nΣτην νέα τους μελέτη, η ερευνητική ομάδα διαπίστωσε ότι ουρσολικό οξύ και η tomatidine μείωσαν δραματικά την μυϊκή αδυναμία και ατροφία που σχετίζεται με την ηλικία σε ποντίκια. Τα ηλικιωμένα ποντίκια που είχαν αδύναμους και ατροφικούς μυς τράφηκαν με δίαιτες που στερούνταν ή που περιείχε είτε 0,27 τοις εκατό ουρσολικό οξύ, ή 0,05 τοις εκατό tomatidine για δύο μήνες. Οι επιστήμονες διαπίστωσαν ότι και οι δύο ενώσεις αύξησαν την μυϊκή μάζα κατά 10 τοις εκατό, και το πιο σημαντικό, βελτίωσαν την ποιότητα των μυών και τη δύναμή τους κατά 30 τοις εκατό. Τα αποτελέσματα αυτά υποδηλώνουν ότι οι ενώσεις αυτές αποκαταστήσαν σε μεγάλο βαθμό την μυϊκή μάζα και δύναμη στα επίπεδα νέων ενήλικων μυών.\n«Με βάση αυτά τα αποτελέσματα, το ουρσολικό οξύ και η tomatidine φαίνεται να έχουν πολλές δυνατότητες ως εργαλεία για την αντιμετώπιση της μυϊκής αδυναμίας και ατροφίας κατά τη γήρανση», δήλωσε ο Christopher Adams. « Σκεφτήκαμε επίσης να χρησιμοποιήσουμε το ουρσολικό οξύ και τη tomatidine ως εργαλεία για να βρούμε την αιτία της αδυναμίας των μυών και της ατροφίας τους κατά τη διάρκεια της γήρανσης».\nΗ μελέτη – Identification and Small Molecule Inhibition of an ATF4-dependent Pathway to Age-related Skeletal Muscle Weakness and Atrophy\nby ΑΝΔΡΕΑΣ ΓΡΗΓΟΡΙΟΥ · Published January 16, 2018\nNext story Η φωτογραφία της ημέρας: Σουρικάτες\nPrevious story Καλλιέργειες μυκήτων που έχουν δημιουργηθεί από μυρμήγκια δείχνουν σημάδια εξημέρωσης


Συγκλονίζει ο Αρναούτογλου - «Πήρα χάπια αδυνατίσματος και άρχισα να γίνομαι επιθετικός»\nΣυγκλονίζει ο Αρναούτογλου – «Πήρα χάπια αδυνατίσματος και άρχισα να γίνομαι επιθετικός»\n«Ξημερώνω χωρίς να μπορώ να κοιμηθώ, φτάνω στο ραδιόφωνο, γίνομαι επιθετικός ακόμη και με τη σύντροφο μου»\n10-12-2021 | 10:18\nΟ Γρηγόρης Αρναούτογλου φιλοξενήθηκε στην εκπομπή «Ενώπιος ενωπίω» και μεταξύ άλλων αναφέρθηκε στο πρόβλημα υγείας που αντιμετώπισε παίρνοντας χάπια αδυνατίσματος.\n«Έχω περάσει πολύ δύσκολα με τα κιλά μου. Ίσως η πιο δύσκολη στιγμή και η πιο δύσκολη μέρα της ζωής μου έχει να κάνει με την προσπάθεια να χάσω κιλά. Είναι κάτι που πραγματικά με πονάει και γι’ αυτό σοβαρεύω όταν το συζητάω. Ίσως να είχα μια πολύ κακή συνέχεια στη ζωή μου με αυτό που πήγα να κάνω. Όταν αφέθηκα και είπα στον εαυτό μου να φάει και να κάνει ότι θέλει, που δεν ξέρω για ποιο λόγο το αποφάσισα αυτό, μετά από ένα χρονικό διάστημα αποφάσισα να κάνω μια επέμβαση.\nΒρέθηκα σε έναν πλαστικό χειρουργό και μου είπε πως θα με βοηθήσει και θα μου δώσει ένα χάπι που θα μου κόψει την όρεξη. “Δεν θέλω όμως να πεις πουθενά ότι θα πάρεις αυτό το χάπι», μου είπε. Με αγχώνει λίγο είναι η αλήθεια. Το παίρνω από το φαρμακείο και ο φαρμακοποιός μού το δίνει δύσκολα”.\nΤο παίρνω και αλλάζει η ζωή μου. Από τη μία πολύ θετικά γιατί σταματάω να τρώω και αρχίζω να χάνω κιλά αλλά από την άλλη είχα πάρα πολλά νεύρα. Με αποκορύφωμα μια νύχτα, εκεί που παίζαμε χαρτιά, γίνομαι πάρα πολύ επιθετικός, επικρατεί μια τρέλα και χάνω τον εαυτό μου… Επιθετικός με το να χτυπήσω έναν άνθρωπο! Φεύγω από εκεί, με σταματάνε οι άλλοι άνθρωποι που ήταν εκεί, μαλώνω στο δρόμο και φτάνω πάλι στο να χτυπήσω κάποιον πάρα πολύ. Ξημερώνω χωρίς να μπορώ να κοιμηθώ, φτάνω στο ραδιόφωνο, γίνομαι επιθετικός ακόμη και με τη σύντροφο μου.\nΔιαβάζοντας για αυτό το φάρμακο έπαθα σοκ! Το πετάω και είπα πως δεν με ενδιαφέρει πια να χάσω κιλά. Είναι η καταλυτική και στενάχωρη στιγμή που αφέθηκα».


Ή μήπως ο αγώνας ξεκινάει μπροστά στο ιστορικό πανό «ΣΠΑΡΤΑΘΛΟΝ» πίσω από το οποίο συνωστίζονται οι δρομείς που αδημονούν να ξεκινήσουν την προσπάθεια τους κάτω από τον ιερό βράχο της Ακρόπολης;\nΓια μένα ο αγώνας ξεκίνησε την παραμονή. Τότε που απαντούσα στο τηλέφωνο και στην ερώτηση «πως αισθάνεσαι;» απαντούσα μονότονα. «Δεν υπάρχει σενάριο στο μυαλό που να μην έχει τερματισμό μέσα» Αυτή η σιγουριά που αισθανόμουν ανάμικτη με μια υπερφίαλη αισιοδοξία ήταν η ψυχολογία με την οποία έμπαινα στον αγώνα.\nΤο πρωί της Πέμπτης πήγα να πάρω τα νούμερα και τα αναμνηστικά της διοργάνωσης στο ξενοδοχείο «βάση» της διοργάνωσης. Αρχίζω και έχω την αίσθηση ότι βρίσκομαι σε αγώνα εξωτερικού, μιας και οι Έλληνες είμαστε οι μειοψηφία των δρομέων και οι εθελοντές μας υποδέχονται με χαιρετισμό στα αγγλικά. Όταν βλέπουν Έλληνα χαμογελούν και ευγενέστατα ανταποκρίνονται σε ότι χρειαζόμουν.\nΓυρίζοντας στο ξενοδοχείο αντιλαμβάνομαι ότι ο κόσμος με χαιρετά στο δρόμο. Αμέσως συνειδητοποιώ ότι η σακούλα με το λογότυπο του αγώνα είναι πόλος έλξης και ότι η γειτονιά είναι γεμάτη από αθλητές και συνοδούς πράγμα που με κάνει να αισθάνομαι οικεία.\nΤο απόγευμα πηγαίνω πάλι στο ξενοδοχείο για την τεχνική ενημέρωση. Εκεί αισθάνομαι το απόλυτο δέος. Άνθρωποι με τεράστιες εμπειρίες στους δυσκολότερους αγώνες της γης με πολλαπλούς τερματισμούς στο Σπάρταθλο συζητούν χαλαρά και αστειεύονται μεταξύ τους. Ακόμη και οι συνοδοί πολύ συχνά είναι σπαρταθλητές που δεν κληρώθηκαν ή εξαιρετικοί αθλητές που απλώς δεν μπορούσαν να συμμετάσχουν στον συγκεκριμένο αγώνα. Εκεί έφτασαν στην Αθήνα και οι συνοδοί μου για να παρακολουθήσουμε την τεχνική ενημέρωση μιας που για όλους μας ήταν η πρώτη φορά που βρισκόμαστε στο συγκεκριμένο αγώνα.\n«Παιδιά ο καιρός θα είναι κακός. Δεν θα γίνουν οι υπερβολές που λέει η τηλεόραση αλλά προσέξτε» Αυτή η φράση μου έμεινε από την τεχνική ενημέρωση. Φεύγουμε οι τρεις μας για γρήγορο φαγητό και ξεκούραση.\nΤο πρωί της Παρασκευής πρωινό ξύπνημα και ετοιμασία. Ο Αντώνης και ο Βασίλης παίρνουν το αυτοκίνητο για να πάνε στην αφετηρία και εγώ πηγαίνω στο ξενοδοχείο για να πάω με το λεωφορείο της διοργάνωσης. Ψιλοβρέχει αλλά δεν δίνω σημασία μέχρι που ο Βασίλης με παίρνει τηλέφωνο «να βάλεις αδιάβροχο στην αφετηρία βρέχει δυνατά». Δεν χάρηκα που το άκουσα.\nΣτην αφετηρία το κλίμα είναι γιορτινό. Βλέπω αυτούς που έχουν τερματίσει παλιότερα να έχουν μια ηρεμία στο βλέμμα τους σε αντίθεση με εμάς που βρισκόμαστε για πρώτη φορά και είμαστε λίγο αγχωμένοι. Ψάχνω τον άλλο Γιαννιώτη τον Τάκη το Χρόνη για αναμνηστική φωτογραφία. Βγάζουμε φωτογραφίες και ξεκινάει ο αγώνας μέσα σε αποθέωση από τους θεατές οι οποίοι στην πλειοψηφία τους είναι φίλοι και συνοδοί των αθλητών.\nΣτα πρώτα μέτρα προσεκτικά γιατί το πλακόστρωτο γλιστρά, μην φάμε και καμιά τούμπα ακόμα δεν αρχίσαμε, και βγαίνουμε στον δρόμο. Η βροχή ήταν ασταμάτητη αλλά τουλάχιστον μόλις βγήκα στην Ιερά οδό άρχισα να ηρεμώ και να προσπαθώ να συγκεντρώνομαι στον αγώνα. Ο κόσμος στην Αθήνα πήγαινε στις δουλειές του. Αυτοί που γνώριζαν για τον αγώνα επευφημούσαν και μας έδιναν κουράγιο. Αισθάνομαι ακόμα αμηχανία να τρέχω στους δρόμους της Αθήνας και κάνω υπομονή να φύγουμε από το κέντρο για να μπορέσω να συγκεντρωθώ στο πλάνο μου. Κάπου εκεί με προσπερνάει το αυτοκίνητο με τους φίλους μου κορνάροντας και χαίρομαι πάρα πολύ όχι μόνο γιατί τους είδα αλλά γιατί φοβόμουν μήπως δεν με αναγνωρίζουν ανάμεσα σε άλλους δρομείς και μες την κίνηση. Βλέποντας ότι έχουμε επικοινωνία αναθάρρησα. Κάπου στην Ελευσίνα και ενώ κινούμουν μες το πλάνο μου, με προσπερνούν οι αδερφοί Μπάκα. Εξαιρετικοί δρομείς που με κάνουν να αναρωτιέμαι μήπως πηγαίνω πιο γρήγορα από ότι πρέπει. Η βροχή συνεχίζει δυνατά και κάπου στο τριάντα χιλιόμετρο με φτάνει και η Τζο η Μάντα. Όσο χαίρομαι που την βλέπω άλλο τόσο σημαίνει συναγερμός μέσα μου ότι πηγαίνω γρηγορότερα από ότι πρέπει.\nΕκεί στο τριανταπέντε χιλιόμετρο περίπου αισθάνομαι στιγμιαία έναν πόνο στο δάχτυλο του αριστερού ποδιού. Καταλαβαίνω ότι μάλλον πρόκειται για φουσκάλα που θα πρέπει να αντιμετωπιστεί στα Μέγαρα που θα έχω την πρώτη ουσιαστική συνάντηση με την ομάδα υποστήριξης. Είμαι περίπου μισή ώρα μπροστά από την πόρτα και αισθάνομαι ωραία και χωρίς προβλήματα.\nΣε λίγο φτάνω στα Μέγαρα. Τα παιδιά με περιμένουν όπως έχουμε σχεδιάσει. Όντως έχω βγάλει μια φουσκάλα που φυσικά δεν μ’ ανησυχεί μιας και είναι κάτι αναμενόμενο. Απλώς δεν ήθελα να ξεκινήσουμε τόσο νωρίς. Είμαι μόλις στον πρώτο από τους έξι συνεχόμενους μαραθωνίους που πρέπει να διανύσω. Αφού περιποιηθήκαμε την φουσκάλα αλλάζω κάλτσες και μια μπλούζα, Τρώω ένα ρυζογαλο, ανανεώνω το νερό και ξαναξεκινάω. Αισθάνομαι πολύ ωραία γιατί είμαι μέσα στο χρόνο, αλλά περισσότερο γιατί στο πρώτο ραντεβού με τους φίλους μου, λειτουργήσαμε σαν ομάδα πολύ ωραία και αυτό θα ήταν κρίσιμο στοιχείο του αγώνα.\nΤρέχω λοιπόν με επόμενο στόχο την Κόρινθο. Κινούμαι με την θάλασσα στο αριστερό μου χέρι και το βουνό στο δεξί μου. Συνεχίζεται η βροχόπτωση με διαλείμματα συννεφιάς. Η θέα προς τη θάλασσα είναι πάρα πολύ όμορφη και η καλύτερη παρέα για τη μοναξιά του αγώνα.\nΌταν έφτασα στον ισθμό της Κορίνθου δεν αντιστάθηκα στον πειρασμό και σπατάλησα λίγα δευτερόλεπτα για να δω ένα καράβι που τον διέσχιζε.\nΜετά από ένα χιλιόμετρο περίπου ήταν ο σταθμός του 80ου χιλιομέτρου. Γρήγορο φαγητό ανεφοδιασμός και πάλι στο δρόμο. Ο αγώνας ξεκινάει μόλις τώρα. Εναλλασσόμενες μικρές κλίσεις περνάμε τα Εξαμίλια, την Αρχαία Κόρινθο και φτάνουμε στο Ζευγολατιό Κορινθίας. Τα παιδιά μας επευφημούν και μας περιμένουν με τα τετράδια τους για να υπογράψουμε. Παρόλη την πίεση του χρόνου δεν υπήρχε περίπτωση να αρνηθώ σε κανένα παιδί ό,τι αυτό μου ζητούσε, είτε ήταν υπογραφή, φωτογραφία ή απλή κουβέντα.\nΣτο Ζευγολατιό σύμφωνα με την τακτική που είχαμε προκαθορίσει φόρεσα πιο ζεστά ρούχα για να αντιμετωπίσω τη νύχτα και φυσικά το Αρτεμίσιο όρος.\nΕκεί άρχισε να βρέχει δυνατά και έπεσε η θερμοκρασία. Πολύ σύντομα άρχισα να δυσκολεύομαι, να κρυώνω και να χάνω ταχύτητα, με χειρότερο όλων το ότι δεν είχα επίγνωση ότι άρχισα να παθαίνω υποθερμία. Έτσι σε μόλις 20 χιλιόμετρα στην Αρχαία Νεμέα έφτασα σε μια από τις 2-3 πιο δύσκολες στιγμές του αγώνα. Θυμάμαι ότι σε έντονη βροχόπτωση μπαίνω σε μια εκκλησία που έχει διαμορφωθεί με κρεβάτια σε σταθμό υποστήριξης. Έχω πάθει υποθερμία και τα χέρια μου τρέμουν τόσο που να μην μπορώ να κρατήσω τη σούπα που μου έδωσε ο Βασίλης. «Θέλεις να σε ταϊσουμε;» με ρωτάνε τα παιδιά «όχι θέλω να φάω μόνος μου» τους απαντάω για να πείσω τον εαυτό μου ότι αντέχω «θέλεις να ξαπλώσεις πέντε λεπτά;» με ρωτάνε και χτυπάει καμπανάκι μέσα μου. Αντιλαμβάνομαι από τη στάση των φίλων μου ότι δεν δείχνω καλά και μάλλον δεν είμαι καλά και αγχώνονται. Με ντύνουν μιας και δεν είμαι σε θέση να ντυθώ μόνος μου. κάθομαι δίπλα στην εικόνα της εκκλησίας και ακούω το Βασίλη να μου ξαναλέει τα δεδομένα του αγώνα. Ο Αντώνης σκύβει και μου λέει «Η εικόνα είναι των αγίων Αναργύρων. Όταν τερματίσεις και γυρίσουμε με το καλό να πας στα Γιάννενα στο κάστρο να ανάψεις κεράκι». Εκεί υπάρχει εκκλησάκι των αγίων Αναργύρων. Φοράω το τρίτο και τελευταίο αδιάβροχο που έχω μαζί μου και από πάνω σακούλα διάφανη μπας και κρατήσει λίγο νερό παραπάνω.\nΌπως φεύγω ο Βασίλης μου ψιθυρίζει κάτι προσωπικό στο αυτί και μου δίνει μια δυνατή μπουνιά στην πλάτη και με σπρώχνει στο δρόμο. Νόμιζε ότι με πόνεσε και το μετάνιωνε για όλο τον αγώνα αλλά πραγματικά δεν το κατάλαβα. Από πίσω ήρθε για λίγα μέτρα ο Αντώνης και μου ψιθύρισε στο αυτί για να μου δώσει δύναμη. Αυτό που μου έκρυψαν ήταν ότι είχα χάσει όλο το χρόνο μου και ήμουν μόνο 15 λεπτά μπροστά από την πόρτα. Προσπαθώ να πιάσω ένα ρυθμό και μετά από λίγα λεπτά ως δια μαγείας ανακάμπτω. Πραγματικά δεν ξέρω που βρήκα τη δύναμη αλλά άρχισα να τρέχω και να αισθάνομαι καλύτερα, παρόλο που η βροχή συνέχιζε αμείωτη. Κάπου εκεί και πριν το χαλκείο με προσπερνάνε τα παιδιά. Κατεβάζουν το παράθυρο κι αρχίζουν τις παραινέσεις. «Έτσι τρέξε λίγο μην περπατάς, να τσουλάς. Τσούλα λίγο,......…..» εκεί γυρνάω και τους λέω «δεν ντρέπεστε ρε, τριάντα χρόνια φίλοι και να με λέτε......;» κοιτάζονται και γελάνε. Αρχίζουν να κοροϊδεύουν «.......τσούλα λίγο» αφού είμαστε σε θέση να κάνουμε πλάκα σημαίνει ότι το ξαναγυρίσαμε υπέρ μας. Πράγματι συνεχίζω δυνατά και ξανακερδίζω 10 λεπτά ώστε να είμαι 25 λεπτά περίπου μπροστά από την πόρτα. Δεν ξεχνιέμαι όμως καθόλου.\nΟ Αγώνας είναι ακόμα στα μισά του και τα δύσκολα είναι ακόμα μπροστά. Περνάω από μια υπόγεια διάβαση, βλέπω τα παιδιά χωρίς να έχουν δικαίωμα να με βοηθήσουν. «Συνεχίζω δυνατά» τους λέω πίνω νερό και συνεχίζω για Μαλανδρένι. Το περνάω κι αυτό και φτάνω στη Λυρκεία. Εκεί θα αλλάξω παπούτσια αφενός για να ανέβω στο βουνό αφετέρου γιατί είναι εντελώς μούσκεμα αυτά που φοράω. Μπαίνουμε σε ένα καφενείο και κάθομαι σε καρέκλα για να φάω και να αλλάξω παπούτσια. Μόλις βγάζω τις κάλτσες βλέπω τα πόδια μου σε άθλια κατάσταση. Πρώτη φορά βλέπω στα πόδια τόσες και τέτοιες φουσκάλες. Φωνάζουμε μια εθελόντρια και μας φέρνει μια σύριγγα για να τις τρυπήσουμε. Τις τρυπάει ο Βασίλης μία και αρχίζει να στάζει αίμα και πύον ανακατεμένα στο πάτωμα. Με κοιτάζει διερευνητικά «Θα μιλήσουμε για φουσκάλες;» με ρωτάει για να μετρήσει αντίδραση «δεν θα μιλήσουμε για φουσκάλες σ’ αυτό τον αγώνα» του απαντάω. Έχουμε κάνει τόσα ultra μαζί δεν χρειαζόταν να πούμε κάτι άλλο. Δεν θα χάναμε το Σπάρταθλο για φουσκάλες. Τις αδειάσαμε, τις πατήσαμε, τις ψιλοστεγνώσαμε, βάλαμε καθαρές κάλτσες και στεγνά παπούτσια και ετοιμαστήκαμε. Τότε είδα ότι αυτοί τρώγανε όταν έφτασα. Μου λέει ο Αντώνης «φάε ρε ένα σουβλάκι και λίγες πατατούλες. Θα αισθανθείς καλύτερα» τον άκουσα. Είναι καλό στους υπερμαραθώνιους να αφήνεις για λίγο το πρωτόκολλο. Τους κάνει πιο ανθρώπινους.\nΞεκινάω λίγο σφιγμένος ψυχολογικά γιατί ξέρω ότι μπροστά μου έχω ανηφόρες. Και λόγω ενός τραυματισμού που είχα πριν τον αγώνα στις ανηφόρες θα έχανα χρόνο και θα υπέβαλα το πόδι μου σε δοκιμασία που δεν ήξερα αν θα άντεχε.\nΠράγματι αρχίζω να ανεβαίνω την ασφάλτινη ανηφόρα με όσο καλύτερο ρυθμό μπορούσα. Κάποια στιγμή με παίρνει τηλέφωνο ο Βασίλης. «που είσαι; Δώσε λίγο ακόμα» καταλαβαίνω ότι χάνω χρόνο πάλι. Στο Καπαρέλι (154χλμ) σβήνει ο φακός μου, αλλάζω μπαταρία αλλά δεν ανάβει. Τα επόμενα 3χιλιόμετρα ακολουθώ στο σκοτάδι τη φιγούρα ενός Γάλλου με φακό μπροστά μου. Φτάνω στη βάση του βουνού σε άσχημη κατάσταση και έχοντας χάσει πάλι το χρόνο. Είμαι πάλι 10-15 λεπτά μπροστά από την πόρτα. Αρχίζω να ανεβαίνω το βουνό περπατώντας με τέμπο και ένταση. Γρήγορα χάνω την αισιοδοξία μου και βλέποντας στο ρολόι να μην μπορώ να ανέβω με ταχύτητα μεγαλύτερη από 15 λεπτά το χιλιόμετρο αρχίζω να σκέφτομαι ότι διανύω τα τελευταία μου χιλιόμετρα στο Σπάρταθλο. Μού έχουν πει ότι η απόσταση από τη βάση βουνού μέχρι την κορυφή είναι 2300 μέτρα.\nΈχω κάνει 1000 μέτρα σε 15 λεπτά και έχει πολύ δυνατό αέρα και βροχή. 1500 μέτρα από τη βάση του βουνού βλέπω μια σκηνή με φως. Τους ρωτάω ποιοι είναι και μου λένε είμαστε η κορυφή του βουνού και τρελαίνομαι. Εκεί που νόμιζα ότι τέλειωσαν όλα έχω κερδίσει και χρόνο. Ούτε νερό δεν ήπια εκεί. Άρχισα να τσουλάω στην κατηφόρα στην αρχή έντονα αλλά μετά πιο συγκρατημένα για να μην κάψω τους τετρακέφαλους μου. Κατέβαινα με υπομονή γιατί έβλεπα στύλους της ΔΕΗ δείγμα ότι πλησίαζα σε κάποιου είδους δρόμο. Όταν έφτασα σε χωματόδρομο αναθάρρησα. Έφτασα στο Σάγκα και ρώτησα πως πάω. Μου είπε ο εθελοντής ότι είμαι άνετος πάνω από 20 λεπτά μπροστά και να κάτσω να φάω. «Με περιμένουν οι φίλοι μου στη Νεστάνη. Θα φάω εκεί» του είπα. Και ξεκίνησα να κατεβαίνω.\nΣτη Νεστάνη άρχισε να χαράζει. Την ημέρα ήξερα ότι θα είμαι καλύτερα. Εκεί έφαγα και μια πολύ ωραία κοτόσουπα. «Αφήστε με να πάρω μια ανάσα. Το δικαιούμαι. Τα έδωσα όλα τη νύχτα» είπα στα παιδιά λες και ήταν στο χέρι τους να με ξεκουράσουν και δεν ήθελαν. Πάντως όντως έκατσα λίγο και έφυγα από Νεστάνη για Τεγέα ανανεωμένος.\nΟ δρόμος ήταν με μικρές κλίσεις και στο μεγαλύτερο διάστημα έτρεχα ενώ η βροχή συνέχιζε. Έπρεπε να φτάσω στην Τεγέα στο 195 χιλιόμετρο χωρίς να χάσω χρόνο. Άρχισα να αισθάνομαι αισιοδοξία ότι θα τα καταφέρω τελικά. Ενώ μπήκαμε σε χωματόδρομους με την βροχή να δυναμώνει μια εθελόντρια σε σταθμό μας λέει ότι παρά τις δύσκολες συνθήκες είναι απίστευτο πόσοι πολλοί συνεχίζουμε. Εγώ κρατάω ότι ο καιρός είναι όντως κακός και δεν είναι ιδέα μου.\nΦτάνουμε στο Ζευγολατιό Αρκαδίας και βλέπουμε το σταθμό να τον έχει πάρει ο αέρας μαζί με τα πράγματα. Οι φίλοι μου δίνουν κουράγιο και μια μπανάνα και ξεκινάμε τα τελευταία δύσκολα χιλιόμετρα για την Τεγέα. Μόλις φτάνω στον αρχαιολογικό χώρο της Τεγέας βλέπω για πρώτη φορά ταμπέλα για Σπάρτη και χαμογελάω. Τουλάχιστον δεν έχασα το δρόμο.\nΣτην Τεγέα είμαστε καλά με βάζουν τα παιδιά να καθίσω. Για ακόμη μία φορά είμαι μούσκεμα και πλέον τα ρούχα μου έχουν λιγοστέψει. Μου φοράνε δύο μακρυμάνικες μπλούζες που μου έχουν απομείνει και ο Βασίλης βγάζει το αδιάβροχο του και μου το φοράει γιατί το τελευταίο δικό μου έχει πλέον μουλιάσει. Μένω άφωνος με την αυτοθυσία των φίλων μου. Δεν ξεχνάω ότι είναι δίπλα μου ασταμάτητα και προσπαθούν να το παίξουν και άνετοι ενώ έχουν υποφέρει και αυτοί πολύ. Αποφασίζω να μην αλλάξω κάλτσες και εσώρουχα γιατί φοβάμαι μην ξεκολλήσει όπως τα βγάζω κάποιο κομμάτι δέρμα και γίνει ανοιχτή πληγή. Και αυτό θα ήταν αξεπέραστο πρόβλημα.\nΞεκινάω για τον τελευταίο Μαραθώνιο. Βγαίνω από τον αρχαιολογικό χώρο και βλέπω μπροστά μου δημόσιο δρόμο ανηφορικό. Είμαι στο 200 χιλιόμετρο περίπου και έχω μπροστά μου δέκα περίπου χιλιόμετρα ανηφορικά και μου λένε ότι τα ανηφορικά τμήματα πλησιάζουν στο τέλος τους. Η βροχή έχει σταματήσει. Γνωρίζω τον Δημήτρη τον Κιόρογλου ο οποίος επίσης τρέχει για πρώτη φορά τον αγώνα. Αφού μιλάμε για λίγο και τρέχουμε παρέα, αυτός αρχίζει να ψιλοτρέχει την ανηφόρα ενώ εγώ περπατάω έντονα και μένω πίσω του. Μόλις με περνάει 100 περίπου μέτρα αποφασίζω να δοκιμάσω και εγώ να τρέξω. Βάζω σαν στόχο να μην τον πλησιάσω αλλά και να μην τον αφήσω να φύγει πολύ μπροστά. Ο Δημήτρης μου δίνει χωρίς να το ξέρει έναν πολύ ωραίο ρυθμό και ανεβαίνω πολύ δυνατά. Πλησιάζουμε το 210 χιλιόμετρο και με προσπερνάνε οι φίλοι μου κορνάροντας και πανηγυρίζοντας. Είμαστε περίπου μισή ώρα μπροστά από την πόρτα και έχουν μείνει περίπου 30 χιλιόμετρα από τα οποία τα τελυταία εντελώς κατηφορικά. Αυτοκίνητα συνοδών περνάνε δίπλα μας κορνάροντας. Μας αποκαλούν ήδη Σπαρταθλητές και πανηγυρίζουν όλοι. Και όλοι την ίδια συμβουλή «κολλήστε μεταξύ σας να τραβάτε ο ένας τον άλλον. Μη μένετε μόνοι.\nΚαι ξάφνου το σκηνικό αλλάζει. Ο ουρανός σκοτεινιάζει, η βροχή δυναμώνει και αρχίζει να μας τσούζει όπου μας βρίσκει γυμνό δέρμα και το χειρότερο όλων δυναμώνει ο αέρας απότομα. Υπάρχουν στιγμές που με παίρνει πίσω, δεν μπορώ να κάνω ούτε βήμα μπροστά. Η ταχύτητα πέφτει στο μηδέν. Δυσκολεύομαι ακόμα και να βαδίσω. Φυσάνε ριπές αέρα που στεγνώνουν το οδόστρωμα. Προσπαθούμε να φτάσουμε το 225 χιλιόμετρο που βρίσκεται ο τελευταίος τάπητας. Ο αέρας σκίζει την σακούλα που είχα πάνω μου.\nΦτάνω στο 225 και βλέπω ένα πανικό. Πληροφορούμαστε ότι ο αέρας φτάνει τα 10 μποφόρ και οι εθελοντές προσπαθούν να επικοινωνήσουν με τους διοργανωτές. Μας κρατούν εκεί γιατί φοβούνται για την υγεία μας. Περιμένω χωρίς να έχω πληροφόρηση. Ο Βασίλης είναι έξαλλος γιατί χάνουμε χρόνο χωρίς να μας λένε τι γίνεται. Αρχίζουν πάλι τα χέρια μου να τρέμουν από την υποθερμία. Δεν έχουμε άλλα ρούχα και ζητάμε μια σακούλα σκουπιδιών. Κάποιος ανοίγει τρύπα για κεφάλι και χέρια και μου τη φοράνε. Αν περιμένω λίγο ακόμα πιθανόν να μην μπορέσω να ξαναξεκινήσω. Εκείνη τη στιγμή ένας δρομέας περνάει από πίσω μου και αρχίζει να τρέχει. Ο Βασίλης ουρλιάζει «ξεκίνησε, ακολούθησέ τον». Επικοινωνούμε με τα μάτια. Αφού κάποιος συνεχίζει τον αγώνα, όποιος μείνει πίσω είναι χαμένος. Έχουμε αρκετή εμπειρία για να το καταλαβαίνουμε. Βγαίνω στο δρόμο και πίσω μου ακούω το Βασίλη να λέει «Εμείς φεύγουμε» και η εθελόντρια να του απαντάει «Ακολουθήστε από μακριά ώστε αν τυχόν γίνει κάτι να έχετε οπτική επαφή. Με δικιά μου ευθύνη». Μετά μάθαμε ότι αυτή ήταν εντολή της διοργάνωσης όπως και ότι δεν θα ίσχυαν οι κόφτες για τους τελευταίους ενδιάμεσους σταθμούς. Αυτό το τελευταίο εμείς δεν το γνωρίζαμε και κυνηγούσαμε το χρόνο.\nΔεν μπορώ να τρέξω κανονικά με τα χέρια στο πλάι γιατί τρέμουν από την υποθερμία έτσι τα πρώτα χιλιόμετρα τα κάνω με τα χέρια στην κοιλιά μου μέχρι να συνέλθω κάπως. Φτάνουμε στο σταθμό Ιουλιέτα ο οποίος κανονικά έκλεινε στις 17:00 και ακούω το Βασίλη να φωνάζει «είναι εμπρόθεσμος. Είναι 5 παρά 2. Είναι εμπρόθεσμος». Εκεί οι εθελοντές μας ενημερώνουν ότι είμαστε εμπρόθεσμοι και αρκεί να φτάσουμε στη Σπάρτη πριν τις 7 που κλείνει ο αγώνας. Κάπου εκεί ηρεμούμε Το ρολόι μου σβήνει. Ζητάω ένα ρολόι έστω να βλέπω την ώρα να ξέρω που βρίσκομαι. Κερδίζω και πάλι λίγα λεπτά στις κατηφόρες και λίγο ηρεμούμε. Βγαίνω από τον δρόμο ταχείας κυκλοφορίας και αρχίζω να προσεγγίζω τη Σπάρτη και αρχίζω μέσα μου να πανηγυρίζω χωρίς να εφησυχάζω γιατί πλέον φοβάμαι τα πάντα.\nΠερνάω τους Βουτιάνους και φτάνω στον σταθμό Κλαδά στο 241 χιλιόμετρο και χωρίς να σταματήσω πάω να φύγω. Μου φωνάζει μια εθελόντρια «έλα να φας κάτι» της λέω δεν προλαβαίνω θέλω να πάω στη Σπάρτη. Μου απαντάει «ποιος το λέει αυτό; Εμείς έχουμε τον αλυτάρχη εδώ» πράγματι βλέπω έναν κύριο να μου λέει «ησύχασε. Έχεις 5 χιλιόμετρα και μια ώρα για να διανύσεις. Τέλειωσες είσαι Σπαρταθλητής» Εκεί πραγματικά ηρεμώ και αντιλαμβάνομαι ότι από το άγχος έχει περάσει πολλή ώρα στην οποία δεν έχω πιεί ούτε νερό. Τρώω μια μπανάνα πίνω νερό και ξεκινάω για τα τελευταία χιλιόμετρα.\nΚάπου εκεί συναντώ τα παιδιά με ρωτάνε τι θέλω και ζητάω ένα καθαρό καπέλο και τη σημαία μου. Μου λένε ότι θα μου τα δώσουν μετά τον Ευρώτα. Φτάνω στον Ευρώτα κοιτάζω με απορία τον μυθικό ποταμό σημείο αναφοράς της ιστορική πόλης ανα τους αιώνες. Σκέφτομαι ότι σε λίγη ώρα θα δοκιμάσω λίγο από το νερό του όπως θα το πίνω στον τερματισμό μέσα από τον κύλικα και χαμογελάω. Βγάζω τη σακούλα σκουπιδιών από πάνω μου και λίγα μέτρα μετά παίρνω τη σημαία μου τηνδένω στην πλάτη και μπαίνω στην Σπάρτη. Πρώτη φορά στη ζωή μου πηγαίνω στη Σπάρτη και ούτε στα πιο τρελά μου όνειρα δεν περίμενα ότι θα ερχόμουν σαν Σπαρταθλητής.\nΜε το που μπαίνω στην πόλη τα συναισθήματα με κυριεύουν. Αυτοκίνητα κορνάρουν στην θέα της σημαίας, κόσμος από τα μπαλκόνια με υποδέχεται με αγάπη, περαστικοί δείχνουν με κάθε τρόπο τη χαρά τους που βλέπουν ακόμα έναν τερματισμό.\nΣτην στροφή που με βάζει στο δρόμο του τερματισμού με περιμένουν ο Αντώνης κι ο Βασίλης, ο Βασίλης κι ο Αντώνης. Οι δύο άνθρωποι που μετά από 36 ώρες έδωσαν άλλο νόημα στη λέξη φιλία. Εννοείται θα τερματίσουμε μαζί τρέχοντας και πανηγυρίζοντας.\nΦτάνω στο βασιλιά και κοντοστέκομαι. Ανεβαίνω τα σκαλιά και προσκυνώ. Αγκαλιάζω το πόδι του και κλαίω δυνατά. Ένα κλάμα λυτρωτικό και ανακουφιστικό. Αγκαλιαζόμαστε δακρυσμένοι και οι τρεις. Πίνω νερό από τον Ευρώτα, λίγες φωτογραφίες και κατευθείαν στο ιατρείο όπου καταρρέω.\nΘυμάμαι ότι με το που έφυγαν τα δάκρυα από τα μάτια μου κατέρρευσα. Σαν τον Σαμψών που μόλις έχασε τα μαλιά του έχασε και τη δύναμη του, έτσι κάπως και το δάκρυ όσο ήταν μέσα μου με κρατούσε δυνατό. Αν λοιπόν με ρωτήσει ποιο είναι το βασικό συστατικό του αγώνα εγώ θα πω\n«Το Σπάρταθλο είναι φτιαγμένο από δάκρυα».\nΑυτήν τη στιγμή επισκέπτονται τον ιστότοπό μας 2100 επισκέπτες και 20 μέλη


IMA-EDU.GR BLOG: ΠΡΩΤΑΠΡΙΛΙΑΤΙΚΑ ΨΕΜΑΤΑ: ΜΙΑ ΑΚΟΜΑ ΑΝΤΙΧΡΙΣΤΗ ΝΕΟΕΠΟΧΙΤΙΚΗ ΣΥΝΗΘΕΙΑ!!!\nΠΡΩΤΑΠΡΙΛΙΑΤΙΚΑ ΨΕΜΑΤΑ: ΜΙΑ ΑΚΟΜΑ ΑΝΤΙΧΡΙΣΤΗ ΝΕΟΕΠΟΧΙΤΙΚΗ ΣΥΝΗΘΕΙΑ!!!\nΔυστυχώς, έχει καθιερωθεί πια, την 1η Απριλίου να γιορτάζει το ψέμα και να περιπαίζεται η αλήθεια! Με βάση το ψέμα, να γίνονται ένα σωρό πράγματα (από απλές φάρσες και ζαβολιές μέχρι χοντρά και κακόγουστα αστεία) σε βάρος των... απονήρευτων! Το σύνθημα μοιάζει να είναι του τύπου «Πέστε ένα ψέμα και... δεν χάλασε ο κόσμος»!\nΑς είναι και το πιο μικρό, φθάνει να είναι... πετυχημένο! Φθάνει να γίνει πιστευτό και να... παραπλανήσει! Φθάνει να εκθέσει τους «αφελείς», τα θύματα αυτά της αλήθειας! Άφησέ το να απλωθεί, σαν παραμύθι, και μη φοβάσαι για... τη μύτη σου! Το σηκώνει, βλέπετε, η ημέρα. Εξάλλου εσύ στα... ψέματα λες, αυτό που λες, δεν έγινε και τίποτα! Το «έθιμο» αυτό πέρασε και στα ΜΜΕ τα οποία, υπό τύπον αστείου, μεταδίδουν διάφορες ειδήσεις και σχόλια καταλήγοντας στο τέλος «και του χρόνου, είναι Πρωταπριλιά»! Με τον τρόπο αυτό, αλλά και με την διεθνή τους εμβέλεια, δεν κάνουν τίποτ' άλλο, από το να καθιερώνουν την Πρωταπριλιά ως παγκόσμιο γιορτή κατά της αλήθειας!\nΛέγεται πως στη Γαλλία κατά τη διάρκεια του Μεσαίωνα, η πρώτη ημέρα του χρόνου ήταν η 1η Απριλίου. Η περίοδος της Πρωτοχρονιάς άρχιζε στις 25 Μαρτίου, διαρκούσε 8 ημέρες, και τελείωνε τότε, την 1η Απριλίου. Κατά την περίοδο αυτή γιόρταζαν πανηγυρικά όχι μόνο τον ερχομό του νέου χρόνου, αλλά και της άνοιξης! Το 1562 μ.Χ. ο Πάπας Γρηγόριος με το γνωστό του ημερολόγιο καθιέρωσε η πρωτοχρονιά να εορτάζεται την 1η Ιανουαρίου. Το 1564 ο Κάρολος Θ΄ υιοθέτησε το Γρηγοριανό ημερολόγιο, οπότε και μετέθεσε την αρχή της χρονιάς στην 1ηΙανουαρίου, για να συμβαδίζει έτσι και με τις άλλες Ευρωπαϊκές χώρες. Αυτή η αλλαγή δυσαρέστησε πολλούς, οι οποίοι συνέχισαν να γιορτάζουν στις προηγούμενες\n2. Γράφει πολύ χαρακτηριστικά το περιοδικό «NEMECIS»: «Απρίλης: Η άνοιξη αποχαιρετά τον "παλουκοκαύτη" Μάρτη και υποδέχεται απ άκρη σ άκρη την αναγέννηση της φύσης. Τα λουλούδια ανθίζουν, τα δημητριακά μεγαλώνουν και τα δέντρα είναι γεμάτα καρποφόρους ανθούς. Η γενική ευφορία και η εύθραυστη ευτυχία που επίκειται να φέρει, καλλιέργησαν ανέκαθεν στον άνθρωπο έναν παγανιστικό φόβο. Εύλογα, λοιπόν, την κρίσιμη ώρα της διάβασης απότη νάρκη στην αφύπνιση της φύσης, ο άνθρωπος εν στικτωδώς επιχειρούσε να παραπλα νήσει τις ελλοχεύουσες δυνάμεις του σκότους. Δυνάμεις υπερφυσικές που επηρεάζουν όχι μόνον την έκβαση της σοδειάς, αλλά και τις ανθρώπινες σχέσεις.\nΣυμμετέχοντας κανείς σ' αυτή τη διαδικασία, άθελά του, συμμετέχει στα κατάλοιπα ή και σ' αυτή ακόμη την προσπάθεια αναβίωσης παγανιστικών εθίμων. Πέραν αυτού, όσοι το θεωρούν τούτο υπερβολικό, ας σκεφθούντουλάχιστον τα εξής:\nΑναρτήθηκε από KOSTAS DASKALOS στις 9:39:00 μ.μ.


Τα 10 καλύτερα ξενοδοχεία κοντά σε: Fort Santo Antonio\nΤα καλύτερα ξενοδοχεία κοντά σε: Fort Santo Antonio, Castro Marim\nFort Santo Antonio: Διαβάστε κριτικές\n353 από 1.200 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Fort Santo Antonio\n4,1 χλμ. από Fort Santo Antonio\n4,2 χλμ. από Fort Santo Antonio\n4,0 χλμ. από Fort Santo Antonio\n3,0 χλμ. από Fort Santo Antonio\n3,9 χλμ. από Fort Santo Antonio\n4,6 χλμ. από Fort Santo Antonio\n5,5 χλμ. από Fort Santo Antonio\n7,0 χλμ. από Fort Santo Antonio\n6,9 χλμ. από Fort Santo Antonio\n8,2 χλμ. από Fort Santo Antonio\n10,8 χλμ. από Fort Santo Antonio


Αποκολλήθηκε γιγάντιο παγόβουνο – Newsbeast\nΑπό παγετώνα της Γροιλανδίας\nΈνα παγόβουνο - τέσσερις φορές το μέγεθος του Μανχάταν - αποκολλήθηκε από έναν από τους δύο κύριους παγετώνες της Γροιλανδίας. Πρόκειται για το μεγαλύτερο γεγονός στην Αρκτική εδώ και σχεδόν 50 χρόνια.\nΤο νέο παγόβουνο, που αποκολλήθηκε την Πέμπτη, θα εισέλθει σε μία απομακρυσμένη θέση που αποκαλείται Στενό Νάρες, περίπου 1.000 χιλιόμετρα νότια του Βόρειου Πόλου, ανάμεσα στη Γροιλανδία και τον Καναδά.\nΈχει έκταση 260 τετραγωνικών χιλιομέτρων και πάχος όσο το μισό ύψος του Empire State Building.\nΕίναι δύσκολο να εκτιμηθεί κατά πόσον αυτό συνέβη εξαιτίας της υπερθέρμανσης της Γης, επειδή αρχεία για το νερό της θάλασσας γύρω από τους παγετώνες κρατούνται μόνο από το 2003. Η ροή θαλάσσιου νερού κάτω από τους παγετώνες είναι μία από τις κύριες αιτίες που αποσπώνται κομμάτια πάγου από τη Γροιλανδία.\nΣΧΕΤΙΚΑ TAGSΓροιλανδια παγοβουνο\n• Ο «τραυματισμένος» παγετώνας της Γροιλανδίας


Η ΑΕΚ ανακάλυψε την Αμερική στην ΕΟΚ! - Μπάσκετ - gavros.gr\nΔευτέρα, 13 Σεπτεμβρίου 2021 - 17:55\nΤώρα ξαφνικά κατάλαβε η ΑΕΚ τι γινόταν στην ΕΟΚ όλα αυτά τα χρόνια. Τόσο καιρό δε μιλούσε, δεν έλεγε κάτι ο Μάκης Αγγελόπουλος και η ομάδα του.\nΛίγο τελευταία θέλησε να πάει απέναντι στον Γιώργο Βασιλακόπουλο και να βγάλει μία αντίδραση έτσι για τα μάτια του κόσμου.\nΠριν ήταν όλα καλά, αλλά τώρα που έφυγε ο Βασιλακόπουλος από την ΕΟΚ ξαφνικά ανακάλυψε την... Αμερική! Για αυτό και εξέδωσε ανακοίνωση λέγοντας συγχαρητήρια στον νέο πρόεδρο, Βαγγέλη Λιόλιο, λέγοντας όμως και για τα κακώς κείμενα των προηγούμενων ετών:\nΘέλουμε να πιστεύουμε, ότι η νέα Διοίκηση θα συμβάλλει άμεσα και αποφασιστικά προς την κατεύθυνση της εξομάλυνσης των ανισοτήτων, ότι η ισονομία και η ευθυκρισία θα αποτελούν οδηγό των πράξεών της κι ότι το συντομότερο δυνατόν θα δημιουργηθούν υγιείς και στέρεες βάσεις για να ιαθούν οι παθογένειες ετών, που πλήγωσαν το ελληνικό Μπάσκετ και τις οποίες πολλάκις στο διάβα της διαδρομής μας είχαμε αναδείξει».\nΗ παρουσίαση της νέας φανέλας του Ολυμπιακού! (live streaming)\nΣε ζωντανή μετάδοση η εκδήλωση, με την οποία ο Ολυμπιακός παρουσιάζει τη νέα του εμφάνιση, για την αγωνιστική περίοδο 2021-22.


Πινγκ πονγκ: Πρεμιέρα αύριο για Τόλιου - Παπαδάκη στο Παγκόσμιο! - Sportsland\nΠινγκ πονγκ: Πρεμιέρα αύριο για Τόλιου – Παπαδάκη στο Παγκόσμιο!\nΑρχική / Πινγκ Πονγκ / Πινγκ πονγκ: Πρεμιέρα αύριο για Τόλιου – Παπαδάκη στο Παγκόσμιο!\nΞημερώματα ώρα Ελλάδας ανοίγει τις πύλες του στη Σουζού της Κίνας το 53ο Παγκόσμιο πρωτάθλημα ατομικών αγωνισμάτων. Μέχρι την άλλη Κυριακή, 3 Μαΐου, θα χτυπά εκεί η καρδιά της παγκόσμιας επιτραπέζιας αντισφαίρισης με 311 αθλητές και 238 αθλήτριες από 100 χώρες. Η Ελλάδα είναι παρούσα με πέντε εξέχοντα στελέχη της και θέλει να ευχαριστηθεί τη γιορτή του αθλήματος μέσα από καλά πλασαρίσματα και αξιόλογες εμφανίσεις. Την αρχή κάνουν αύριο η Κατερίνα Τόλιου και η Αγγελίνα Παπαδάκη, οι οποίες μπαίνουν στο SuzhouInternational Expo Centre για να δώσουν τους πρώτους αγώνες τους στο απλό και το διπλό γυναικών. Στο απλό μετέχουν αρχικά σε προκριματικά γκρουπ, ενώ στο διπλό τα ματς είναι νοκ άουτ, αλλά επίσης προκριματικού χαρακτήρα. Οι Καλλίνικος Κρεάνγκα, Παναγιώτης Γκιώνης και Κώστας Παπαγεωργίου, που αναχώρησαν το μεσημέρι από την Αθήνα και φτάνουν το πρωί της Κυριακής στη Σουζού, αρχίζουν την προσπάθειά τους τη Δευτέρα. Σημειώνεται ότι στη διαφορά ώρα η Ελλάδα είναι 5 ώρες πίσω.\nΣτο απλό γυναικών σχηματίστηκαν 32 προκριματικά γκρουπ. Οι ισάριθμες αθλήτριες, που θα κατακτήσουν την 1ηθέση, πάνε στα νοκ άουτ για έναν προκριματικό γύρο, που θα κρίνει αν θα περάσουν στο κυρίως ταμπλό των «128». Στους ομίλους τους τα κορίτσια είναι φαβορί κι έχουν τον πρώτο λόγο.\nΗ Τόλιου είναι επικεφαλής στο 8ο γκρουπ. Έχει αντιπάλους την Ντολίνζου Μπατμπαγιάρ από τη Μογγολία, τη Βλόνα Μαλόκου από το Κόσοβο και την Γκουρντούν Μπορνσντότιρ από την Ισλανδία. Το πρόγραμμα των αγώνων της:\nΤόλιου-Μπορνσντοτίρ 26/04 08.00 ώρα Ελλάδας (13.00 τοπική)\nΤόλιου-Μαλόκου 26/04 13.30\nΤόλιου-Μπατμπαγιάρ 27/04 04.30\nΗ Παπαδάκη τέθηκε επικεφαλής στο 24ο γκρουπ. Θα κυνηγήσει την πρωτιά κόντρα στη Γουίνμπερλι Μοντέρο από τη Βενεζουέλα, την Ταρούνγια Σασίνι από τη Σρι Λάνκα και τη Ναμπίτα Σρέστα από το Νεπάλ. Το πρόγραμμα των αγώνων της:\nΠαπαδάκη-Σρέστα 26/04 08.45 ώρα Ελλάδας (13.45 τοπική)\nΠαπαδάκη-Σασίνι 26/04 14.15\nΠαπαδάκη-Μοντέρο 27/04 05.15\nΣτο διπλό γυναικών οι διεθνείς μας είναι στον 1ο προκριματικό γύρο, αυτό των «64». Κληρώθηκαν με τις Ελίνα Μαχαργιάν/Ναμπίτα Σρέστα από το Νεπάλ και τις αντιμετωπίζουν αύριο στις 06.00 ώρα Ελλάδας (11.00 τοπική). Στα λεγόμενα Pre. Rounds του διπλού ανδρών και του διπλού μικτού δεν βρίσκεται η Ελλάδα κι έτσι τα ζευγάρια των Γκιώνη/Παπαγεωργίου, Κρεάνγκα/Παπαδάκη και Γκιώνη/Τόλιου δεν έχουν μάθει ακόμα τους αντιπάλους τους.\nΘυμίζουμε ότι από τη χτεσινή πρώτη κλήρωση προέκυψαν πιθανοί αντίπαλοι του Γκιώνη στον 2ο ή τον 3ο γύρο του απλού ανδρών. Περιμένει αντίπαλο από τα προκριματικά, αν τον αποκλείσει μπορεί να βρει μπροστά του τον Ρώσο Γκριγκόρι Βλασόφ κι αν προχωρήσει στους «32» μάλλον θα συναντήσει το νούμερο 1 φαβορί των αγώνων, τον Κινέζο Μα Λονγκ. Για Κρεάνγκα και Παπαγεωργίου αντίθετα, δεν έχουν γίνει ακόμα γνωστοί οι αντίπαλοί τους στα νοκ άουτ του απλού.


Ανάλυση και αντίμετρα από υδραυλική βαλβίδα αποτυχία - ειδήσεις - Ningbo Zhenhai Finotek Machinery Co, Ltd\nΑνάλυση και τα αντίμετρα της αποτυχίας υδραυλική βαλβίδα\nΕίναι περισσότεροι χρησιμοποιείται σε υδραυλικό σύστημα υδραυλική βαλβίδα στοιχείων, η λειτουργία του είναι να ελέγχουν την κατεύθυνση της ροής του υγρού, πίεση, ροή, κατεύθυνση ώσπου να την υλοποίηση των συνιστωσών που απαιτούνται για δύναμη, δύναμη (ή ροπής), ταχύτητα, έτσι ώστε η ολόκληρη εργασία υδραυλικών συστημάτων σύμφωνα με τις απαιτήσεις. Έτσι, όταν η υδραυλική βαλβίδα όταν υπάρχει μια αποτυχία, σταθερότητα, ακρίβεια και αξιοπιστία του υδραυλικού συστήματος έχει μεγάλο αντίκτυπο, και ακόμη και να προκαλέσει το σύστημά σας να μην λειτουργεί.\nΥδραυλική βαλβίδα πυρήνα, και βαλβίδα σύνολα, και το σώμα της βαλβίδας, μηχανικά μέρη του κινήματος Αναπληρωτής μεταξύ, χρησιμοποιώντας Shi που συνεχώς παράγεται τριβής, κάνει μερικά τμήματα μέγεθος σχήματος και επιφανειακά σημειώθηκαν αλλαγές και αποτυχία.; Ηλεκτρομαγνητική βαλβίδα αντιστρέφοντας βαλβίδα πυρήνα φθορά ή παραμόρφωσης, θα θα καθιστά βαλβίδα μέσα ανακούφιση και αποδοτικότητα μειώθηκε, και βρώμικο πραγματικά εύκολο σε εκκαθάριση ή παραμόρφωσης στο, να κάνει πυρήνων βαλβίδων που παράγονται κάρτα μηχανική αντίσταση φαινόμενο. Εάν την εκκαθάριση βαλβίδων πυρήνα και βαλβίδα τρύπα είναι πολύ μεγάλο, δημιουργεί ένα σοκ της πίεσης. Τη μείωση της φθοράς πιλοτικό βαλβίδα βαλβίδα πίεσης θα κάνει τη βαλβίδα δουλειά αστάθεια ή ακόμα και κύμα. Πιλοτικό κώνου βαλβίδα βαλβίδα εκτόνωσης (ή πιλοτικά βαλβίδα μπάλα χειρισμού) λόγω φθοράς και σφράγιση δεν είναι αυστηρή, κανονική τάση. Βαλβίδα αντεπιστροφής βαλβίδα γκαζιού μονής κατεύθυνσης (ταχύτητα ελέγχου) μέρη φθαρμένα, σφραγίδα, μέρος του λαδιού θα εκροή μέσω της βαλβίδας ελέγχου, θα επηρεάσει την ταχύτητα ευαισθησία.\nΕργάζεστε σε μια μακροπρόθεσμη φορτίο, υδραυλική βαλβίδα άνοιξη άνοιξη λόγω κόπωσης σε μαλακό, μήκος άνοιξη, ή ένα ολόκληρο διάλειμμα πυρήνων βαλβίδων, βαλβίδα καθίσματος που προκύπτουν από την κόπωση, πυρόλυση, ξεφλούδισμα ή άλλες βλάβες. Αυτά ενδέχεται να ακυρώσει τη βαλβίδα. Υπερχείλιση βαλβίδα στην κύρια βαλβίδα φραγής ή πιλότος βαλβίδα άνοιξη κόπωση ή σπασμένα θα κάνει το σύστημα πίεσης δεν πληροί τις απαιτήσεις. Βαλβίδα άνοιξη πάρα πολύ μαλακό, ή λίγα λόγια, θα επηρεάσει την θέση εργασίας του πυρήνα βαλβίδα και η κανονική επαναφορά, το σύστημα δεν λειτουργεί.\nΈνα ζευγάρι: Οδηγός επιλογής βαλβίδα υδραυλικού ελέγχου\nΕπόμενη: Σπείρωμα κασέτα βαλβίδες επάγγελμα κατά τα επόμενα πέντε χρόνια θα είναι μια μεγάλη\nΟδηγός επιλογής βαλβίδα υδραυλικού ...\nΥδραυλική βαλβίδα σώματος των κύριω...\nΥδραυλικές βαλβίδες Μεγάλη διάρκεια...


Πρόγνωση Ποιότητας Αέρα & Γύρης για Le Praz de Lys - meteoblue\nΠρόγνωση Ποιότητας Αέρα & Γύρης για Le Praz de Lys\nAuvergne-Rhône-Alpes , Γαλλία , 46.14°Β 6.59°Α, 1503μ από ΜΣΘ\nΤο δεύτερο πλαίσιο παρουσιάζει την πρόβλεψη σωματιδίων (PM και σκόνη της ερήμου) για Le Praz de Lys. Τα αιωρούμενα σωματίδια [PM] είναι μικροσκοπικά στερεά ή υγρά που αιωρούνται στον αέρα. Οι πηγές σωματιδίων μπορούν να είναι φυσικές ή ανθρωπογενείς. Πιό σημαντικά, για τη δημόσια υγεία, είναι τα πολύ μικρά σωματίδια που μπορούν να εισπνευσθούν βαθιά μέσα στον πνεύμονα. Αυτά τα σωματίδια έχουν διάμετρο μικρότερη από 10 microns (περίπου το 1/7 του πάχους της ανθρώπινης τρίχας) και ορίζονται ως PM10. Είναι ένα μείγμα υλικών που μπορούν να περιλαμβάνουν καπνό, αιθάλη, σκόνη, αλάτι, οξέα και μέταλλα. Τα σωματίδια σχηματίζονται επίσης από καυσαέρια οχημάτων και βιομηχανιών. Το PM10 είναι ορατό ως θόλωση ή ως αιθαλομίχλη. Τα PM10 είναι από τα πλέον επιβλαβή από όλους τους ατμοσφαιρικούς ρύπους.\nΓια την Ευρώπη, το μετεώγραμμα για την ατμοσφαιρική ρύπανση έχει ένα τέταρτο πάνελ, που δείχνει την πρόγνωση γύρης για Le Praz de Lys.


Πρώτες εικόνες από το Dawn of War 3\nLinux-Team Forum » Η/Υ και Τεχνική Υποστήριξη » Νέα απο τον Κόσμο των Παιχνιδιών » Πρώτες εικόνες από το Dawn of War 3\nΤην / Το 5/5/2016, 00:31 αναρτήθηκε.\nΜέσα από τις πρώτες εικόνες του Dawn of War 3 βλέπουμε τα θανατηφόρα Orbital Strikes.\nΜέσα από το τελευταίο τεύχος του περιοδικού PC Gamer, εμφανίστηκαν οι πρώτες εικόνες του real-time strategy παιχνιδιού της Relic Entertainment, Warhammer 40,000: Dawn of War 3.\nΣτις εικόνες βλέπουμε μια μεγάλων διαστάσεων μάχη με πρωταγωνιστές τους Space Marines και τη φυλή Eldar. Δύο από τις νέες προσθήκες του παιχνιδιού, οι Imperial Knights και τα Orbital Laser Strikes φαίνονται και αυτά στις εικόνες.\nΗ SEGA κυκλοφόρησε και ένα εντυπωσιακό CG trailer, που παρουσιάζει το συνεχή πόλεμο μεταξύ των Ork, των Space Marines και των Eldar.\nΤο παιχνίδι προορίζετε να κυκλοφορήσει για PC. Σχέδια για την κυκλοφορία του σε κονσόλες και ημερομηνία κυκλοφορίας δεν έχουν διευκρινιστεί.


Τελικά όλα είναι φόβος; - Εναλλακτική Δράση\nΜπορείς να αλλάξεις την ζωή σου; Να πάρεις τέτοιες ριζικές αποφάσεις μακριά από τους μεγαλύτερους φόβους σου ώστε να μετατρέψεις το αποτέλεσμα σύμφωνα με τους στόχους σου; Ή μήπως αφήνεσαι να πιστεύεις πως όλα για κάποιον λόγο γίνονται, είναι δεδομένα και προς υλοποίηση ότι κι αν κάνεις; Ποιος τολμά το καθολικά διαφορετικό, το αλλιώτικο μακριά από στερεότυπα και κατεστημένα επειδή αυτό είναι το θέλω του, το όνειρό του;\nΚαι τελικά αφού πιστεύεις πως κάτι είναι αδύνατο γιατί δεν πιστεύεις πως μπορεί να είναι και δυνατό; Ακριβώς την στιγμή που σκέφτομαι ολα αυτά ξεκινούν οι ειδήσεις στο ραδιόφωνο… “Αναβλήθηκε η πορεία ενάντια στον φόβο για λόγους ασφάλειας!”\nΈλεος! Ακούνε τι εκφωνούν; Τελικά όλα είναι φόβος; Μια φωνή από μέσα μου απαντά, όλα “εξαρτώνται” από τον φόβο κι όταν θες να ελέγξεις κάποιον του θυμίζεις να φοβάται, έτσι απλά!\nΧτυπά το τηλέφωνο και στη συζήτηση λέει ο συνομιλητής μου, μην φοβάσαι εσύ δεν κινδυνεύεις… Δηλαδή κάθε φορά που φοβάμαι είναι δεδομένο πως κινδυνεύω; Γιατί ο φόβος να είναι συνδεδεμένος με την ύπαρξη του κινδύνου; Π.χ όταν γίνεται σεισμός φοβόσουν πριν γίνει, ήξερες πως θα γίνει ή σε ένα ξαφνικό τρακάρισμα φοβόσουν πριν συμβεί, ήξερες πως θα συμβεί; Παραδείγματα πολλά, να γεμίσω σελίδες! Όχι! Αρκετά με τις δικαιολογίες! Ο φόβος είναι μόνο μια δικαιολογία για να μην υλοποιήσεις τις προσδοκίες και τα θέλω σου!\nΦοβάμαι δεν σημαίνει κινδυνεύω! Φοβάμαι δεν σημαίνει θα μου συμβεί το κακό! Φοβάμαι σημαίνει σταματώ να προσπαθώ, φοβάμαι σημαίνει παύω να πιστεύω σε εμένα! Στάματα να φοβάσαι! Ξεκίνα να πιστεύεις πως όλα τα αδύνατα γίνονται δυνατά αρκεί εσύ να θες να το ζήσεις έτσι! Αρκεί να πιστέψεις πως το αδύνατο είναι το δικό σου δυνατό!


Dogecoin: Λογαριασμός έχει νομίσματα αξίας 2,1 δισ. δολαρίων και ίσως ανήκει… στον Έλον Μασκ - telecomsnews.gr\nΤο Dogecoin ξεκίνησε ως αστείο. Επρόκειτο για ένα ψηφιακό νόμισμα που σχεδιάστηκε για να είναι… άχρηστο. Ωστόσο, αυτό δεν εμπόδισε κάποιους να γίνουν δισεκατομμυριούχοι από αυτό.\nΣύμφωνα με τη Wall Street Journal, μια άγνωστη οντότητα κατέχει σήμερα περίπου το 28% του Dogecoin που είναι σε κυκλοφορία, ποσότητας που, βάσει της τρέχουσας αξίας του νομίσματος, ισοδυναμεί με 2,1 δισεκατομμύρια δολάρια.\nΤο Dogecoin υπάρχει εδώ και οκτώ χρόνια, και για τα περισσότερα είχε αξία μισό σεντ. Δέκα χιλιάδες νέα Dogecoins θα εκδίδονται κάθε λεπτό ες αεί, πράγμα που σημαίνει ότι πρόκειται για ένα πληθωριστικό νόμισμα – σε αντίθεση με το bitcoin, που δεν πρόκειται να ξεπεράσουν τα 21 εκατομμύρια νομίσματα.\nΏσπου ο Elon Musk αποφάσισε να συμμετάσχει στο αστείο μέσω Twitter, όπως και άλλες διαδικτυακές διασημότητες…\nΔεδομένης της ανερχόμενης αξίας του Bitcoin, το Dogecoin έχει ενισχυθεί… από μόνο του, αυξανόμενο περίπου στα 5 σεντ. (Ναι, δεν συγκρίνεται με 52.000 δολάρια, αλλά το άλμα 900% δεν το λες «μικρό».)\nΦυσικά, είναι απολύτως πιθανό ο κάτοχος λογαριασμού αυτού του Dogecoin να μην είναι άνθρωπος. Είναι σύνηθες για τα ανταλλακτήρια κρυπτονομισμάτων να διατηρούν μεγάλα χαρτοφυλάκια για λογαριασμό των πελατών τους. Η εγγενής ανώνυμη φύση των εν λόγω λογαριασμών καθιστά αδύνατο να διαπιστωθεί τι συμβαίνει.\nΩστόσο, όποιος άλλος κατέχει τον εν λόγω λογαριασμό, κατέχει 38,6 δισεκατομμύρια Dogecoin και αγοράζει από τον Φεβρουάριο του 2019.\nΌπως σημειώνει η Wall Street Journal, ο μυστηριώδης αγοραστής αποκτά κάθε φορά 28.061971 Dogecoins. Αυτό θα μπορούσε να είναι ένα σημάδι από τον Έλον Μασκ, του οποίου η ημερομηνία γέννησης είναι 28 Ιουνίου 1971\n– Dogecoin: Λογαριασμός έχει νομίσματα αξίας 2,1 δισ. δολαρίων και ίσως ανήκει… στον Έλον Μασκ – -.


τα καλότυχα βουνά κι ο κυρ Σωκράτης...\nαπό ΑΠΕΙΡΟΣ Την / Το Κυρ 13 Ιαν 2008, 7:41 pm\nόμορφη μέρα. έτσι όπως είναι δικές μας όμορφες μέρες εδώ πάνω. ανταριασμένη, με μια αιώνια βροχή. άλλο μπλέ στα σύννεφα, αλλιώς το πράσινο των δέντρων. πίττα του Φιλοπρόοοδου Συλλόγου Πολυδροσιτών το πρωί στο καφενείο του χωριού - 25 τα κομμάτια, τόσοι μαζεύτηκαν κυριακάτικα, τις καθημερινές είναι λιγότεροι. μετά με το Λουκά μεταγραφές ψηφιακών ηχογραφήσεων από την 6η Διεθνή Συν'αντηση πΟλυφωνικού Τραγουδιου-2004. Σήμερα μεταγράψαμε τις συναυλίες στο Παλιό Μαυρονόρος, στο Δολό, στα Κτίσματα. Ακούω 4 χρόνια μετά τις καταγραφές και νιώθω καλά, νιώθω γεμάτος. κάτι κάναμε τόσα χρόνια. μόνο η συναυλία στο Δολό, μια από τις πάνω από εκατό τόσων χρόνων του Φεστιβάλ, είναι από μόνη της αριστούργημα. κι ας την κάναμε δίχως μία! μας κάλυψαν μόνο φαϊ και ύπνο των συγκροτημάτων. κι όταν πήγαμε για φαϊ μια μακαρονάδα, κι όταν πήγαμε για ύπνο τεράστιοι σκορπιοί στα αποχωρητήρια να μας τρέπουν σε φυγή από το οικοτροφείο της γειτονικής Πωγωνιανής. Κι όμως ήταν όνειρο! Πρώτα από όλα ο ΗΛΙΑΣ ΚΟΥΡΟΣ-για χάρη του την κάναμε την εκδήλωση. Μετά η "ΧΑΟΝΙΑ", το "ΗΝΟΡΟ", ο ΓΙΩΡΓΟΣ ΜΑΚΡΗΣ στην γκάιντα, ο Θωμάς ο αλβανός στην άλλη γκάνιτα, ο ΖΑΜΠΑΣ σε σόλο βιολί, οι VAU DOUDOLEY σε δύο τραγούδια. Η "Μαριόλα" μόνο με τον ΚΟΥΡΟ και συνοδεία το βιολί, υπέροχη! Το "ΗΝΟΡΟ" παράξενο για πολυφωνικό κι ωστόσο αν το ακούσεις καλά έχει πολύ πολυφωνικό μέσα του-άκουγα το "ΑΜΜΟΝ ΑΜΜΟΝ ΠΗΓΑΙΝΑ" και είχε πολύ δουλειά μέσα του. Η "ΧΑΟΝΙΑ"- 5 μέλη της τότε εκεί- υπεράσπισε με αγάπη και ψυχή ό,τι τραγούδησε. Ακούω την ηχογράφηση κι ανακαλώ εικόνες, αισθήσεις. Αντίκρυ, σα νάναι τώρα, η ΦΑΝΗ ΔΗΜΟΠΟΥΛΟΥ, η κυρά από την Πωγωνιανή που σε αυτή χρωστάμε ακούσιά της το ξεκίνημα του ταξιδιού με τον Αντώνη κάπου στο 1993... Δίπλα σα νάναι τώρα ο ΚώσταΛώλης, πάντα με μια ζεστή κουβέντα και το ματάκι παιχνιδιάρικο. Ακούω και συγκινούμαι, αν μόνο στο Δολό ακούστηκε τέτοια μουσική-σε μια εκδήλωση εκ των ενόντων και λιτές συμμετοχές- ε, τότε, αξίζει να κάνουμε παρανάλωμα τα καλοκαίρια μας όλα αυτά τα δέκα χρόνια.\nΞεκινάει η μεταγραφή της συναυλίας στα Κτίσματα με πρώτο το πολυφωνικό των Κτισμάτων. Ο κυρ Σωκράτης προλογίζει το "ΚΑΛΟΤΥΧΑ ΕΙΝΑΙ ΤΑ ΒΟΥΝΑ" και ...παθαίνω! Λέει απλά μια φράση πριν ξεκινήσει, "τα βουνά είναι καλότυχα, εμείς φεύγουμε, αυτά μένουν"! Κι αρκεί να νιώσω τη φωτιά μέσα μου και τα βουνά τριγύρω να χορεύουν (κι ακόμη δεν ήπια τσίπουρο κι ακόμη δεν κοιμήθηκα δύο μέρες τώρα...)\nΑντάρα έξω και στην ψυχή μου ήλιος! Νάναι καλά τα βουνά κι όσοι στέκονται στο ύψος τους.\nΑπ: τα καλότυχα βουνά κι ο κυρ Σωκράτης...\nαπό ΑΠΕΙΡΟΣ Την / Το Τρι 15 Ιαν 2008, 4:39 pm\nνα και μια παραλλαγή του τραγουδιού "ΚΑΛΟΤΥΧΑ ΕΙΝ'ΤΑ ΒΟΥΝΑ" που μας ταξιδεύει σε άλλους δρόμους για να συναντήσει ένα τραγούδι από τη Θράκη. το θέμα του ίδιο με το "ΠΡΑΜΑΤΕΥΤΗΣ ΚΑΤΕΒΑΙΝΕ" που δισκογράφησε η ΔΟΜΝΑ ΣΑΜΙΟΥ στη συναυλία της στο ΜΕΓΑΡΟ ΜΟΥΣΙΚΗΣ. ένας κατά λάθος αδελφοσκοτωμός, η αναγνώριση και η μετάνοια, κοινό θεματικό μοτίβο στα δύο τραγούδια. εδώ η μεταγραφή έγινε από τη συλλόγή του ΧΑΣΙΩΤΗ, μια από τις παλαιότερες κι εγκυρότερες συλλογές ηπειρώτικου τραγουδιού. ηχογράφησή του δεν έχουμε συναντήσει...\nτο θυμάμαι αχνά να το τραγουδάει ο παπούς μου κάτι κυριακάτικα μεσημέρια στη Μακεδονίας, δρόμο στη Βάθης. ήταν η μόνη ώρα που τον έβλεπα-φούρναρης, ξύπναγε νύχτα για να ζυμώσει ...\nΟ ΑΔΕΛΦΟΣ ΚΑΙ Ο ΓΙΑΝΝΗΣ\n(Καλότυχα μωρέ βουνά)\nΌπου κλέφτες δεν έχετε, και κλέφτες δε φορείτε•\nκι αφόντας τον ελάβωσε κάθεται και ρωτάει•\nείχα και Γιάννην αδερφό, ‘σηκωθεί πρώτος κλέφτης•\nστην αγκαλιά τον άρπαξε και στο γιατρό πηγαίνει•\nάμα τούτος ο νιούτσικος δεν έχει γιατρεμόνε•\nαπό photogli Την / Το Παρ 14 Νοε 2008, 1:52 pm\nΟύτε κλέφτες κούγονται\nΓιάτοι οι κλέφτες που’ρχοντε\n- τι λέει το κουτόπλασμα\n-πές μου πως ονομάζεσαι\n-μαστώροί που δουλεύετε\nΑθηνά Γκαμπέση 5 Οκτωβρίου 1985 Γλύνα


Wet n Wild Proline Felt Tip Eyeliner | Femme Fatale\nΤο Wet n Wild Proline Felt Tip Eyeliner έχει μαλακή μύτη μαρκαδόρου που σας δίνει τον απόλυτο έλεγχο για να “γράψετε” με το eyeliner σας, όπως εσείς θέλετε. Eχει λεπτo, ευέλικτo πινέλο για εφαρμογή ακριβείας. Τα οφέλη ενός υγρού liner με την ευκολία ενός στυλό:\nΕφαρμόζεται εύκολα, σαν να γλιστράει. Δημιουργήστε λεπτές ή έντονες γραμμές για διακριτικό ή δραματικό αποτέλεσμα. Το Wet n Wild Proline Felt Tip Eyeliner δεν μουτζουρώνει, διαρκεί πολύ, είναι έντονο και στεγνώνει γρήγορα γι’αυτό θα είστε έτοιμες στο λεπτό.\nΤο Wet n Wild Proline Felt Tip Eyeliner διατίθεται σε 2 μοναδικές αποχρώσεις.\nΤο Wet n Wild Proline Felt Tip Eyeliner είναι δερματολογικά ελεγμένο και cruelty free.\nΤρόπος Εφαρμογής του Wet n Wild Proline Felt Tip Eyeliner\nΠάρτε τη σωστή θέση. Αποφύγετε να εφαρμόσετε το Wet n Wild Proline Felt Tip Eyeliner όρθια – τουλάχιστον μέχρι να συνηθίσετε την κίνηση. Καθίστε σε μια καρέκλα, ακουμπήστε τον αγκώνα σας κάπου σταθερά, στερεώστε το μικρό σας δάχτυλο στο μάγουλό σας και εφαρμόστε.\nΕφαρμόστε το Wet n Wild Proline Felt Tip Eyeliner με ανοιχτά και όχι με κλειστά μάτια. Οι περισσότερες έχουμε την τάση να κλείνουμε τα μάτια μας όταν θέλουμε να εφαρμόσουμε eyeliner, με αποτέλεσμα όταν τα ανοίγουμε, το αποτέλεσμα να μην είναι το επιθυμητό. Έχοντας ανοιχτά τα μάτια σας, θα έχετε τη δυνατότητα να δείτε πώς ακριβώς θα δείχνει το μακιγιάζ σας.\nΕιδικά κατά τις πρώτες φορές που θα δοκιμάσετε να φορέσετε eyeliner, θα προκύψουν κάποια λάθη και ατέλειες. Μην απελπίζεστε όμως, αφού μπορείτε να τα σβήσετε εύκολα με λίγη λοσιόν ντεμακιγιάζ.\nΔείτε περισσότερη Wet n Wild αλλά και άλλα προϊόντα Μακιγιάζ στην κεντρική κατηγορία. Επιπλέον βρείτε την κατάλληλη Mascara ματιών που θα χρησιμοποιήσετε για να αναδείξετε ακόμα περισσότερο το Μακιγιάζ σας στην κατηγορία Μάτια.\nΑξιολόγηση στο : Wet n Wild Proline Felt Tip Eyeliner Black